
Slijedeći članak o duvanjskom kraju prvi put je objavljen u 1899. 
od autora Stojana Rubića i fra Anđelka Nuića. To je dobar 
primjer hrvatskog štokavsko ikavskog narječja ,karakterističan 
za duvanjske i livanjske prostore. Članak se uglavnom bavi 
narodnim običajima i tradicijama na duvanjskim prostorima. 


Rubić, Stojan i Nuić, o. fra Anđeo; Duvno (Župariac), u: Zbornik za narodni životi 
običaje Južnih Slavena, JAZU, Zagreb, 1899., str. 244.—291. 


Duvno (Županac) 

Narodni život i običaji. 

Piše Stojan Rubić i o. fra Anđeo Nuić. 2 
Kraj i mjesta. 


,Duvno spada po položaju zemlišta k Hercegovini. Po današnoj političkoj razdiobi 
spada k Bosni (okružje travničko, kotar Županac, općina Županac). 

Duvno graniči od sivera sa selom Šuica (! Ur.), od iztoka sa planinom Lubuša i Vran. 
Od podne Trobukva, od zapada Koškopole i Grabovica, kao i Buško blato. 

Čitavo pole sa okolicom sela zove se od svakoga Duvno". 

Po starini je starije Duvno nego li Županac. To se lipo očituje i u pismama, jer se nigdi 
ne piva Župariac, već uvik Duvno. Lipo su stari cinili Duvno, a pripovida se, da su ga 
zvali ,Duvno, zlatno guvno“, jer je narod bio dobar i želijo jedan drugom dobro, a nije se, 
ko danas, beštimalo ni zlo govorilo. Danas sve izlazi na tančinu i u Duvnu, pa i ne rađa 
sada, ko do sada. 

Pripovida se, da je ovo staro misto, a da je u emu bilo i bojeva (mejdana), te da je 
pole dosta puta krvlu natopleno. Za Duvno se govorilo prije, da je (žitnica) ambar 


dalmatinski. 

U godini po tri put pada dernek u Duvnu, a prije je pado dernek u Mokronogama, pa su 
se i nazivale Mokronoge Bukovik. Sad pada dernek u Duvno na rišćanski Petrov i 
Veliku Gospojinu i Miholdan. 

Duvno SI. 1. Pogled po Duvnu (voz s volgončetom.) 


Oko sveg Duvna je pole, koje je došlo na okrugo. Što je pola bliže kuća, to se ove i zovu 
podvornice, a malo dale su livode (kosnice). Pole duvarisko je okruženo okolo gorama, 
a ispod greda su sve na okolo od bure spram jugovine, a onda jopet od jugovine k buri 
su sve ispod grede sela. Ispod sela od bure teče Šujica, i saliva se pod Tubolom u 
ponor i nestane je u onom ždrilu, a izvriva (!) u Vrilu (Buško blato) i zove se tamo 
Ričina. Priko Šujice ima 4 ćuprije i pod svakim selom, ispod kog teče, skakala od 
stina. Najviša je ćuprija blizu ponora, a zove se i Buk, jer kad se ponor u proliće i jesen 
zaduši, pa ne more voda da otiče, onda kod te ćuprije buči i pini se, te se otale i nazva 
Buk. 

Pošto je Duvno veliko pole, dugo je od sivera prama podne 4 sahta, od iztoka prama 
zapadu široko 1% saht, i pošto su sela okolo čitava pola, naredana jedno do drugoga, 
zato ću početi sela brojiti od sivera prama podne i tako sve na okolo. Sela su 
rastavlena jedno od drugoga od 10 časa do po sahta.' 

Na livoj strani Šujice od bure spram jugovine jesu Mokronoge (125)*, a veli se, da je 
ovo selo nazvano tako, što je onda bilo prije sve vrilo do vrila, te niko nije mogo doć iz 
pola u selo, a da nebi bar malo ugazijo. Odma' blizu Mokronoga je Lug (118), Kuk (79), 
Sarajlije (280), Letka (271), Vedašić (357), Oplećani (135, tursko selo), Srđani (117), 
Rašćani (,Rašlani“, 25),* Mandino selo (159), Lipa (124), Omole (327), Borčani (367), 
Kongora (395), Seonica (270), ,Crvenice' (369), Mesiovina (454). Od Mesiovine su 
jopet sela ispod planine k buri: Bukovica (476), ,Mrkodo' (415), Brišnik (,dori 209, 
gorni 494), Cebara (109), Omerovići (tursko selo, 67), Kovači (174). — S desne 
strane Šujice je: Eminovo selo (220), Buovo, Stipanići (,Stipanići, 677'), Jošanica 


(75), Podgaj (116), Kolo (343), ,Županac, varoš* (1809), ,Blažuj“ (137). ,Skupa 9323 
duše“. Tubola? (,novo selo“, 30), Kolo, Blažuj, Eminovo selo i Jošanica (75) nisu pod 
gredom. 


Gore i vode. 


,Duvno kao pole jest ravno, postoji u nizini, na okolo jest okruženo sa planinom, osobito 
sa sivero-iztoka Malovan i Želivodić, od iztoka Lubuša, Vran i Svinača, od podne 
Vranbaba i Koškopole, od zapada Tušnica, Jelovača i Bulan-strana'. Gore na livoj 
strani jesu: Dvojine, Lubuša i Crni Vrh, a između Lubuše i Crnog Vrha ima stara 
ruševina Stražbenica, a tude ima jedan dolac, zove se Bukvića Dolac; u nemu ima u 
srid lita toliko vode, da vo more zaplivati. Uz Lubušu se veže Vran, koji je malo zaresto 
u šumu, a drugo je sve krš i božja golet. Doli k jugovini od Duvna je Lib, a između nega i 
Vrana je rivina i zove se Grla. Na Libu je nikakva stara gradina, a doli pod Libom u 
Kongori isto druga. Ove stare bine, veli se, da je ko niki Džafir beg Kovčić gradijo. Na 
jugu su od Duvna Studena Vrila i Trobukva, a od večerina (zapada) je Grabovica, 
Tušnica (Tušnica). između Grabovice i Tušnice jest Privlaka i put u Buško blato. Uz 
Tušnicu se vata Jelovača i Kovač, a u Kovaču je bileška i dotle je duvanski udut, a 
ondale livanski. 

,Majdan od kamena ima ovde malo više Županca: vrlo dobar kamen, ali nije žestac 
pravi, već bil je i dosta zgodan za tesati./ 

— Kamenog ugla nalazi se u Vučipolu od sivera k zapadu, daleko od Županca 1 saht. 
Kopa se i s nim se služi kotarska oblast, muška i ženska škola. Prodaje se, tko hoće, 
na tovar (oko 88 kilogr.) 30 nč. Selaci se s nim ne služe, jer za to ne imadu zgoda. — 
Klačine se pale, gdi imade šume; prodaje se na tovar na mistu 80 nč. Pale klačine i s 
kamenim uglem, ali nije dobar, kao s drvetom. Ima kamenog uglena i u Mokronogam, 
ali ga do sad nitko ne kopa. 

Ruda — zlata, srebra ili kakvi' drugi' — do sad ne nalazi se. 

Rika glavna, što teče posrid pola, zove se Šuica. Izvire pod Stržanem, zatim teče kroz 
selo Šuicu u Duvansko Pole. Ima još mala rika u Mesiovini, zvana Milacka, druga kod 
Stipanića, zvana Oštrožac. Na obima mlini mliju priko sve godine; obedve teku u pole. 
Šuica vijuga se po sridini čitava pola i saliva se u Ponor, te izvire izpod jednog brda od 
% dale u Buško Blato. 

Duvno. SI. 2. Ponor pod Tubolom (izvana). 


Duvno. SI. 3. Ponor pod Tubolom (iz nutra; desno mlin baš pred ždrijelom). 


Izvora imade prilično dostaš okolo čitava Duvna, koji malo dale otiču. Imade ih mnogo, 
koji u litu za vrime suše prisuše. Jezera ne ima. Bara i močvara ima u sridi pola, zvatom 
Jabuka, gdi se ševar kosi (što služi za pokrov selački' kuća). Jama glavna ima u 
Bukovici za vrime kišno i izne voda iztiče; zove se drugčije i pećina, jer nekako izgleda 
kao na svod od kamena. Vrila likoviti', vrući", slani' ili kiseli' ne ima.“ 

Šujica u proliće i u jesen nadođe i poplavi livode. 

Kad voda teče ravno, pa zavije, ono misto, di zavije, zove se lakatili okuka; ako je to 
livoda, zove se ada ili tuk. Kad se Šujica razlije te opane, ostane po livodam mul (kal ili 
naplav). Sridinu rike, di je voda najdubla, zove se matica, a di je ko poduble, zove se 
vrtlog ili vir, jer se tude voda vrti i ne teče odma'. 


Zemle. 


,Ovde u Duvnu ne ima nikakvih šuma, sve je po polu golo. Sva okolica sa planinom, 
dokle se vidi, jest gola, jedino na planini Vranu vidi se nešto gvozda, a to je sve 
bukovina. Po drugim ima ponešto sitne bukovine i dubovine. Većinom Duvnaci dogone 
drva kao i japiju iz planine Malovana i dale, drugi iz Vrana: ta je dalečina oko 6 sahta. 
Ima nekoliko godina, na mnogim se je mistima zagajilo. Drva gone na konima i kolima. 
Po polu, gdi su močvare i ne može se na vrime uzorati, to su livade. Ima gotov polovinu 


pola za livade. Ima i pašnaka, što je ostavleno za svako selo, da može svoju marvu 
priko lita pasti. Pašnaka imade svako selo po stranam i planinam iznad kuća i sela. 
Pošto imade dosta prostora, imadu mnoga sela od sivera i iztoka i svoje kosnice. 
Vinogradi ovde ne mogu biti radi studeni“. 


Vrijeme. 


Jest 'ladno, a ni liti nema velike žege,? pa zato južniji Hercegovci, koji izgone volove i 
drugi mal na litišće, kad su ji' pitali, kakvo je vrime, oni su rekli: ,Tri miseca za volove, a 
jedno lito idvi zime.“ 

U ovom se kraju znade za četiri godišna doba: proliće (pramaliće), lito, jesen i crna 
zima. Vitrovi su obični bura i jugovina, a liti podpuhne kadikad večerin (podsunčak). 
,Duva ili puše vitar većinom priko cile godine bura (siver), u proliće, kad se snigovi 
rastapaju, jugovina, priko lita većinom vazda bura, u jesen jugovina i bura, zimi vazda 
bura.“ (Bura se i jugovina, vele, jednoč svadile, pa bura reče: ,Amo šta ti pušeš, juže, 
zar nije lipše, da ja pušem i da zabilim od mora do pa sve i vr'ove gora?“ Jug odgovori: 
»Eh, zar nije lipše, da ja zacrnim od gora i sve ravnine do mora?“) Jug se zove i 
siromaški ćurak, jer je onda toplije i narod ne triba ni zimi ložit u peći. 

Proliće nastane u ožujku i tada se počme topit led i snig, a i kiša češće pada. Vrime je 
dosta 'ladno i čak, kad sve ozeleni, more pasti snig. Tako svake godine pogine bar 
nikoliko marve od leda. Kad je proliće kišovito, onda se veli, da će rodit godina. 

U proliće cvita voće i trne: crni i bili trn (glog) i cviće po livodam. Kad crni trn dobro 
ocvita, veli se, da će dobro poniti godina. U proliće se počima orati i saditi kumpir i 
sijati usiv. Ako koji težak počme malo ranije orati, pa ga zateče snig (jer još more i u 
proliće zapasti), onda mu se drugi rugaju veleći: ,Posrala mu se vrana na krčalo.“ 
Prolitni je misec lažak, pa i velača, privrtliv, jer more za čas snig, a časkom i pušancija, 
pa i piva se: 

Lažak laže; snigom maže, 

Ispod sniga travu kaže. 

U ovom misecu su i babine uke. (Pripovida se, da je u jednoj pećini živila baba, a ona 
je imala nikoliko ovaca, dvi, tri kravice i nikoliko koza. Ele sve joj se rano isteli i izjani, 
pa baba istirala mal [blago] i počela se rugat velači: 

Vele, vele, velača, 

Mačija derača, 

Ja te se ne bojim, 

U mene su telčići, 

Od pedla jim roščići, 

U mene su jančići, 

Od pedla jim bičići. 

Velača uzajmi od brata Marka tri bila danka, a od lažka devet dana i udari vurtuna i 
mećava [snig], i tako ti je baba i nezin mal pogin'o.) Kad su ,babine uke“, niko ne smi 
na dalek put, jer će vurtuna i privrtjivo vrime. U proliće je u naravi lipo i to je najlipše 
doba, što se i piva: 

Znaš li, dragi, kad se zagledasmo, 

U proliće, u najlipša doba, 

Kad se sije ječam i šenica, 

Kada cvate katmer i ružica! 

Lito je toplije od prolića, a i liti, kad dune bura, studeno je. Vrime je suvo i niki' godina 
pripeče, pa se osuši zelen. Kadgod po misec dana nema ni kapce kiše i narod se moli 
s ujakom za kišu. Obično puše bura, od koje se ritko kad nadati kiši, već da Bog milosti 
svojom dade. Čim pune jugovina i počme od mora grmiti, veli se: ,Rže morska kobila, 
eto kiše!“ Ako grmi i siva od bure, kaže se, da siva na buru i na vitar. Kad je liti nebo 


oblačno i okiši se, pa još ob dan zabiluje, veli se, da će još padati, a ako li uvečer, kad 
sunce zalazi, baci zrake, veli se, da se osmijiva sunce, bit će sutra lipo. 

Liti se počima kosit sino, a malo kašne i žito. Čim se sadijo prvi plast, veli se: ,U polu 
prvi plast — od zime odma' glas.“ 

Kad liti kiša češće pada, odma sina, koja su pokošena, prominu čeru, a vele: ,Sina 
crna, a dica svitla.“ Ako ne pada kiša, onda se veli: ,Sina svitla, a dica crna.“ 

Kad se ko pripane, da sve od suše ne izgori, ostariji ludi reču: ,Molite vi Boga do 
Gospojine za kišu, a mi ćemo od Gospojine.“ Oni stariji znadu, da će od Gospojine dale 
kišovito vrime. 

,Ovde je pravo lito kroz 2 miseca: srpan i kolovoz.“ 

Jesen (podjesen). Vrime je maglovito i sumorno, a počima borme i studiti. Pod kasnu 
jesen pada i mrazi studeno je, zato i pivaju: ,Od sv. Luke metn' u nidra ruke. Ne vadi ji' 
vanka do sv. Marka.“ Jesen se sabire sve iz pola, te ne ostavla se ništa, jer se veli, da je 
jesen bogata, a zima rogata. 

Najoštrija su tri zimska miseca, i ta su studeni, sičan i velača. Još i prije Božića dikoji' 
godina ima zapađe, te se sve smrzne (scokula). Prid Božić je malo vrime privrtjivo, i 
nagađa se zato dvanest dana, kakva će bit cila godina. Svaki dan se gleda, 'oće li 
padane, studen, lipo, i to se sve pamti i taki će svi dvanes miseci biti. 

Zimi more zapasti velik snig, te udari velik vitar i počeme pušiti (nositi) snig. Na nikim 
mistima oko Duvna je taka pušancija (pušavica, vurtuna), da putnici mlogi plate glavom. 
Tako kod Kuprisa i na Borovoj Glavi niki' godina su nalazili pometenika. Narod naš u 
ovom kraju najviše se boji sična i velače, te se piva: 

Sičan sikne, 

Snig na zemlu kokne, 

Velača vekne, 

Eto kosi dreke. 

Zimni je svetac Kalendora, te niki vele, da je pola zime, a drugi im reču: 

Kalendora, dora, 

Prođe zime pola, 

Za nom iđe sv. Blaž, 

Veli da je laž, 

Zima je strag. 

Zima se more otegnuti te onda pošle udari, kad se nada, da će lipo. 19 

Padane (Padavine). Kiša, ako tijo pada, a nema vitra, veli se, da pada rosula ili opća 
kiša, pa se i piva: 

Pada kiša rosula, 

Na divojci košula, 

Bile gaće, šiga, miga, 

Uda' ću se, je l'ti briga. 

Kad je kiša s vitrom, onda se veli, da pada škropac, a kad sunce grije, a kiša pada, te 
to liti ili u proliće pada, veli se da pada maća (kla), a dica pivaju: 

Sunce grije, kiša pada, 

Cigani se legu 

U zelenu lugu. 


li pivaju i ovu pismicu: 
Pada, pada maća, 

Bi' će žita kraća. 
Ustav, Bože, maću, 
Da to dica ne plaču. 


Bile. 


U okolini restu ove imenom poznate bilke: žara (kopriva), sliz, gavez, mličika, škripovac 
(,škripavac'), oloušac, majčina dušica, ivica, vrisak (cvatu o Gospojinam), abdovina, 
čemerika, pelin (a toga imaju dvi vele [vrste]: crni i bili), graorika, ditelina, zerin 
(zelenkada), jagluka, drimovac, kaćun, gorušica, čičak, bunika, ognica, gladišina, 
ciganska duša (magareći trn), tica, gospina trava, kukurik, boliglava, kukol, lul, i vrste 
žita: ječam, šenica, kukuruz, proso, elda, napolac, ozimica (ozimac). 

Oko kuća restu nike divle bilke, koje beru (,čupaju, paraju'), dok su mlade, i jidu, a te su: 
šćir, divla laboda (,loboda'), (mlada) žara, vranija nona (,vranija noga“), šurlin, ušac ili 
volovske uši, kokošija vola, mišaklina, vučija stopa. 

U bašči (vrtlu) restu: pazija, loboda (laboda), španak (špinak), a sade i: salatu, i cvića, 
kano ti: bosioka (vesliđena), kadifa, kolačuša, žuti! i crleni' bekturana, metvice, 
sabaščića (koji iz jutra cvatu), latifa, rezede, zambaka (perunike), kolopera, miloduva i 
šene. 

Lekovito bile: zova (s tom čiste ranu od gnoja), vrisak i ivica (dobra je za zaduve, a isto) 
tica i pelin bili; srčenik (reste u planini, i toga je mučno nać, a kad se nađe, triba izvadit 
koren; koren stružu nožom i pokisele u vodi mlakoj ili varenici, pa piju; to je dobro izme 
prsa i u nutra, kad što boli), bokvica, pazija (te su dobre, jer izvlače gnoj iz rane), gavezi 
sliz (kad se pribije noga ili ruka, te se trave privijaju), bunika (kad dozrije [sazori], uberu 
se oni plodovi i čuvaju se, kad zub boli, da se meću na zub), podbila, kukurik, 
žabokračina, bili luk, čičak i očna trava (modra za muške oči, a crlena za ženske). — 
Likovito bile za životine: gavez (meću, kad živina slomi nogu ili išćeti), koprive [žara] (i 
to vade iz zemle one žiletine, pa ji' spare malo na vrilu ognišću i privija se na slomlenu 
nogu), sliz (isto pare i meću, ako se živina ubila u hrpta ili u stegna). 

Bile za bojene: broć (goje oko kuća, pa s nim se boji suknenina crleno), lišće od liske i 
od zove (bere se i boje sukneninu žuto), lišće od murve (beru i boje zeleno). 

Liti kose ševar i sturu iz vode, pa suše i onda tkaju asure, koje steru po podu zimi. 
Najviše ji' se tkaje u Duverovićim. (Jedna tako otkana asura vridi 50—60 novč.). U vodi 
još reste šaša (šašaka), koja je kroz sridu šupla, a od ne grade se civi, na koje ženske 
suču pamuk ili lan. 

Bile za kićene (cviće): kadife (crvene i žute, kolačuše), vesliđen (fesliđen, bosiok), 
šena, bekturan, koloper, zambak (perunika), sabaščić, rezeda, metvica, miloduv, 
morska lubica, jagluka, kovile, smile (ali ono kupuju od Dalmatinaca). 

Bile za čarane: koprive (i to bez žila, koje opet sade), gra' (i to plod). 

Bile za posvećivane: imela, bršlan, maslina (koju donose iz Dalmacije), drimovac, 
lubica, jelica (jela), omorika. 

Djeca beru sturu i grade od ne puške i šeove te pletu kape. 

,Po planinam ima dosta jagoda i malina. Drače i kupina nema. 


Tlo. 


,Tlo polsko nije kamenito, već većinom pržinasto i piskovito. Obično su tanke zemle. 
Ima i gnilasti' (iovača), ali pravi' duboki i crni" zemala malo je, izvan, kuda su livade po 
močvaram oko Šuice. Močvare postanu od velikih kiša, obično kuda se ne ore. Poplavi 
ne ima“. Većina je zemle sve sama crnica (!? Ur.), a na nikim mistima ima po dišto i 
piska, pa se za to one nive i zovu piskule. Najtana je zemla u Eminovu polu (pod 
Eminovim selom). Još je tanka zemla u Prosinama. Ispod Kola ima dosta zemle, što je 
sad ispaša, a niko je ne ore, jer u proliće voda potopi. 

Zemla je dosta rodna, a more se niva od dana orana, na koju iđe tovar usiva, kupiti za 
70—100 for.!! Jedna obitel (čovik, žena i dite), kad posije 150 oka na mistu (na dobru 
nivu), more bit ra'eti mima za godinu dana. Tlo, veli se, da je prije bole rađalo, jer niva, 
koja danas daje S tovara, prije 10 godina davala je 7 i 8 tovara. Zemla, ako se ne gnoji, 
ne more ni davat, jer veli se, da gladan gladna ne 'rani, a triba gnojit, jer prija će slagat 


bila brada, nego li gnojna brazda. 

,Pošto je ovde planina, zato se mnogo gušće sije, nego na južnijim mistima. Jedan dan 
orana sa 6 volova u jednom plugu može težak zasijati 50—60 oka ječma. Ako dobro 
godina rodi sa kupusom i kunpirim, tada težak prištedi jednu tretinu žita.“ 


Životine. 


Sisavci. Love i ubijaju (sbog šćete): lisice, vukove, zecove, miševe (polske i kućne), 
kune, tvoriće (džudžane). Jedino zecovi se ubijaju za hranu.“ Vukova (kurjaka), veli se, 
da je prije više bilo, no i sad ji* ima dosta. ,Nazad desetak godina vukovi su od vlade 
potrovani, kroz čitavu godinu ne će više od 100 male životine poklati.“ God. 1894. je čak 
iugraduji' bilo o zimi, ai liti u Gjimbe Selimovića prid kućom udarijo 9 ovaca. Međeda 
ili medvida ima u Vranu te i oni dosta šćeta učine, ali mu ne mogu ništa, nego, ako ga 
vide, bacaju vatru za nim, te tako ga uplaše. ,Imade i po gdikoji jazavac.“ 

Ptice. Po tnu i baščama ima tica, a i u polu i kućama, kao što su lastavice. U trnu su: 
švrake, kosovice i vrebci; u polu: čevrluge, pripelice, volarice, kukuvire i patke, te blizu 
voda i ronci; u gradu: golubovi, vrane, palčici; u šumi: grivne (jarebice), slavuji (bumbuli), 
divli golubovi, orlovi, gavranovi, love, kukavice (i to malo koja se čuje). ,Tica imade oko 
kuća: kopač, čavka, švraka; po polima i livadam: cigavac i čapline. Ima ih, kojim narod 
ne zna imena, a to su obično male tice. Po stranam ima jarebica. Štetne su samo: orao, 
kokošar i švraka. 

Od riba poznaju se imena oštrulak (oštrika), merdžanuša, podbila. ,Najviše ih ima, kada 
se mistre (!/? Ur.). Nisu dobre vrste. Raka sasvim malo imade. 

Od gmazova ima: zmija, i to: poskok, šarula (šarovita), bilouška, gušćeirica (!7), 
zelenbaća (za kojeg se veli, da doji krave ili ovce, ako je mliko krvavo); ,smucula nije 
otrovna, plavostrik jest, malo ujeda čovika i životinu.' Zmije se niki' godina u višem broju 
pojavluju, a niki' godina ji' je mane. Kad je godina kišna i dosta topla, ima ji' dosta. Tako 
svake godine pogine nikoliko marve od zmije, a i ludi su na oprezu. Kad su u šumi 
čobani, te se boje zmije, pivaju: 

Drž mi kona, Marijo, 

Doka dođe Ilija, 

Jezus, Isus i Marija, 

Smeti je sveti llija! 


Žaba (,vodeni' ima dosta i jedu se“) i to: zapuhača, zeleni' žabica. Bilo je kornača. 
Kukci. Na marvi živi obad, uši (osobito na telacima); na ovcama i jancima žive rolci i 
krpci, (.na životini krpuša“). Na kokošima uši kokošije. 

Na čovičjoj 'rani žive: mrmice, žižice, gusine, buvač (buhač) na kupusu, crv u kumpiru (te 
ih zovu: kumpirov crv), ,na žitu skakavac ili kakve baje. Spuža i drugi' glista nema. 


Tjelesni ustroj naroda. 
Općeniti ustroj tijela. 


Ludi su svi prilično odrasli, razvijeni, i drži se u nas za rugo, kad je ko malen, i veli mu 
se: pendek. Imade i vrlo visoki ludi, tako da po prilici do 2 metra visine doreste. Glave 
su većinom okrugle, a ima dugulaste. 

Kosa je većinom crna ili vrana, a mane ima žutkaste ili crlenkaste (ako je crlenkasta, 
veli mu se: doratast). ,Kose kovrčaste nema. Koža je bila i žutkasta. Ako je ko malo 
bili, a kosa mu žutkasta, veli mu se, da je bilaverast (plav), a ako je crnkasti kose crne, 
vele da je crnomanast. Divojke pivaju bilaverastu (plavu): ,Tri bi plava za jednoga dala, 
Za jednoga crnomanastoga.“ 

OČi su vrane (crne), a ima dosta modri' i zeleni'. Crne oči, vele, da su najlipše. Ako nisu 


ni crne, ni modre, vele, da su mačkaraste. Crnoku pivaju: ,Crno oko dobro vidi, Di u 
mraku dvoje sidi.“ 

Zovu se ludi po boji: žuti, zele, pozakatašni, topo, topal, ševo, zgure, šanto' (sve po 
boji? Ur.). 


Posebne pojave. 


Ludi su dosta jaki, tako da jedan po 60 oka (75 kg.) na kona more dignuti. Prije, vele, 
da je bilo i jači“ ludi. Ženske su sitnije i mršavije. Ludi su lipši od ženskadije. Dice 
imadu od 5—10. Dica najviše umiru. Za neplodnost oni ne znadu: mislim, da u čitavom 
Duvnu ne ima više od 15—20 žena neplodnica. U mojoj župi od 3500 duša ja ne znam 
nego za 4 žene. Ludi ritko dostižu 100 godina, umiru od 60 do 80 godina. 

Dijelovi tijela. ,Na čoviku zove se: kosa, glava, time, oči, trepavice, zenice, obrve, 
sklapci, nugao, čelo, slipočice, uši, obraz, lice, jagodica, nos, nozdrve, brkovi, gorna i 
dona gubica, brada, kosirice, zubi, usta, vrat, zatiok, ramena, pleća, leđa, kosti, ruka, 
pauza, mišnice, lakat, nadlaktica, cipac, šaka, dlan, nokti, palac, roguša, sridni, pokraj 
maloga, mali, prsa, sise, zličica (žI-? Ur.), trbuh, pupak, mošne, žlizda, jaja, stegno, 
kolino, jama pod kolinom, glezno, naplat, taban. Cilo tilo u čovika zove se lubana ili 
čitavo tilo. 

Noge doli drugčije se vele gnati. Tako se piva babi staroj: 

Stara baba, grbavo čelade, 

Pokrij gnate, pobluva' se na te. 

Više gnata su stegna, a povrh stegna su kukovi. Kod kukova su slabine, a sprid mošne, 
a strag dubara. Povrh slabina su bedre sve do ruku. Strag su leđa i krsta odmah pod 
rebrima. Viš bedara su ramena, lopatice. Sprid su prsa i kotlaci odma' ispod vrata. 
Usta su sastavlena od gorne i done kosirice. Cila glava se zove: pača. Mošne zovu i 
pripune ili život. 

,U čoviku zove se: moždani, mozak, vratne žile, grklan, letnak, džigarica (bila i crna), 
Žuć, slezena, bubrezi, criva, guzno crivo, drob, kerešine, kulen.“ 

Mane ili falinke. Šepav (kad je kome jedna noga kraća, a jedna dula); contav, conto 
(kad je u koga jedna noga iskrivlena); patkast (kad su u nikoga noge malene, a na 
stranu iskrivlene); sakat (kad nikomu ništo fali na ruci ili na nozi, ako je ništo osiko ili 
iskrivijo); livoruk (koji sve livom rukom radi, a desnom ne more ništa; vele mu i livaja); 
ćorav ili ćoro (ako komu fali jedno oko): škilav (ako ko jedno oko uvik zatvara ili od 
navike, ili je bolestan); erav (komu jedno oko na krivo gleda); vrlo (vele onomu, komu 
jedno oko gori gleda, drugo ravno); razrok (je onaj, komu oči jedno drugome gledaju); 
kratkovid (koji vidi oko sebe prilično, ali u dulinu baš ništa); žmirav, žmiro (je onaj, koji, 
kad gleda, čas stisne oba oka, a čas raskolači); tankovijast (koji je malo više uzrasto); 
pendekast (koji je malen i nizak); grbav (ima na leđima kakov izrast, a zovu ga i 
samarina); gurav (koji je u gornem dilu malo poget [? Ur.] zemli); tralav (u kojeg je sve 
neumireno i sve mu je, ko nije u ludi). 

Koji nije pri sebi, vele mu, da je: sulud, suludast, da ima vitar u glavi, habreo (,,bir takta 
eksik“, a to je turski, da mu: jedna daska u glavi fali). ,Tko je rođen malouman, kaže mu 
se: mazlun, manit; tko zna i ne zna: sumanit, sulud, vitren, na jednu vodu, zamlaćen.' 
Bolesti. ,Kakvi' osobiti bolesti nema. Kadnokad pojavi se ognuština, vrući (tiphus), 
grla, kozomak, groznica, ali ritko. Najviše umiru od nepoznate bolesti, netko od prizebe, 
od zaduhe, od sušice, od upale džigarica i t. d. 

, Vanske bolesti: porezo se, posiko se, stuko se, spržio se, naparizio se, iskilavio se, 
pridro se, satro se, slomio se, ištetio ruku (nogu), razbio glavu; zmija ga ujela, čela ga 
ubola, pas ga ujo. 

Kada zacili, kaže se: ozdravio, pribolio, nadigo se.' Kad koga udari grana, drvo ili što 


drugo, te ga ubije, a malo okrvavi, vele, da ga je očeprlalo. 

Kad imadne ko ranu, te mu zareste, ona mlada kožica zove se pomladak; natučak, kad 
neko radi te se ubije u ruku u dlanu ili ie bos, te natuče. Prišć postane, kad se ko 
ožeže mlikom ili vrilom vodom, te se izdigne ona bila kožica; kad se prokine, onda 
udari samo vodica; žul, kad ko radi drlavim ratilom ili iđe po kamenu, a u tankim 
opancima, onda nažula. Micina jest oveći prišć, a more potrajati po misec dana da se 
ne oginoji. Travnača je onako velika, ko i micina, a kad se provali, onda iz ne za dugo 
iđe ona nečist (gnoj); zlijić, kad zaboli na zdravu ruka, te se otvori rana, onda kraj druga; 
to je najteža bolest, jer mogu i kosti ispasti od rana. 

Zanoktice ima onaj, koji viš nokata ima kožu 'rapavu i ko končice, te onda končice 
trgaju i udari krv, onda svežu koncom dobro, dai zađe ona krv i ostane prst bez 
zanoktica. 

Badlevi su u očima, onda ih, kad je bistar dan, čupaju i to iđu k kakvoj višćoj osobi. 
(Kožne bolesti.) Svrab. Ako se čovik pokrije ćebetom, što ga je pas pomokrio ili 
onečistio, ili mačka, onda se izaspe sugreb: crleni vrici, te ako se češe, eto svraba. 
Bradavice obično izrestu po rukama ili na lišcu, a veli se, da se tići (!) jedna od druge. 
,Mrtva kost. Kraste. Perutina bude u glavi, te, kad se češlaju, izliće po komadić“. 
Unutarne bolesti. , Glavobola (kad boli u glavi ili pridni dio ili zadni). Uvobola (kad uši 
bole). Sandžije, protiskuje (kad čovik isprozeba, pa se sve iskupi, onda ga počme u 
bedri ništo ko nož bosti). Kad nazebe (nazima). Grčk. (Ta se bolest javi, kad nazebe i 
spava bez pokrivača. Obično grčk u'vati ruku ili nogu. Grlobola (karapača) stisne u 
vratu, da ne more isan (čovjek) žderat. Srdobola jest vrlo teška bolest i onaj rače sve 
krvlu. | tu je bolest teško izličiti. Suva. Ta malo na kog dođe, ali od ne nema lika, i vele, 
da prilazi; zato ne će ništa sušičavog da oblače: kad umre, sve negovo bace. Kašal. 
Kad koga zadušuje u prsima. Goni koga na dvor. Kad ko struni želdac (plahi želdac). 
Proliv. To je kod male dice, osobito, kad im niču zubi“. 

Ospice. To je bolest obično dičina, koju boluju od 10—14 godine. Izaspe se po svemu 
tilu i razjidi se ono, pa posli se počmu sušiti i opadati. Kozomak (kozije ospice; sitnije 
su nego obične ospice). 

— Kostobola. — Groznica. Ta bolest se malo pojavla u našem kraju, a na koga dođe, 
teško nemu, jer od ne ne znaju lika. U Duvnu obilazi grozničavi bolestnik oko ,Lazina 
križa“ i moli Boga, pa veli se, da je mnogim pomoglo. 

Vrući. Ta bolest se ritko pojavla, a prilazi s jednoga na drugoga; veli mu se i ogan. 

Kad ditetu stane mokraća, pa kad ne more da mokri, vele, da mu je kamenčić u 
mihuru. Liče tako, da stara baba u Duvnu (nika Iva Filipovica) uzme onu resu u usta, te 
izliči, ako je dite do 2 ili 3 godine staro, a starije ne more izličit. 


Životne potrepštine. 


Odijelo i obuća. 13 


,Odića gradi gospodića“. ,Odiven — glavan, zenđio (bogat), pametan.“ Tako i kad niki 
reknu, da je ovog ili onog mlada kruta: ,Lako joj bit kruta, kad su je onako zaodili. Ta da 
se i pan obuče i onako odije, ne bi više bijo onaki.“ To prigovaraju one malo siromašnije 
i fukarnije onim zenđilskim mladama. 

Sve, što se oblači, zovu niki a/ine, niki ruvo, niki opet sičivo, ođića. Ruvo se zovu one 
'aline, što ji' cura u sanduk sprema za udaje. (,Jednom ričju kaže se čitavom odilu 
jednog čovika odilo“.) 

,Sva sela okolo Duvna, s malom iznimkom, odivaju se jednako“. 

Odijelo za djecu.Mala djeca. Već dite malo odma', čim se rodi, triba da se odiva. 
Dicu odma' oblače u tanke košulice, a na glavu im oblače (ustiču) kapicu od bila beza 


sašivenu. Ispod brade ji' podbrade bilom krpicom. Noge i do pod pazuva zaviju u 
pelenu i poviju onda povojom. Pelene i povoje tkaju od vunene pređe, nike u gradu od 
platna (ili beza) sašiju. Tako dicu iz malena oblače, dok malo ne odjači. 

Kad dica malo odjače, onda im oblače čorapiće od vune ili suknene, te od pamuka 
(prtene), a još i anterijicu, a niki ančermicu, a šiju od kupovnoga platna, koje je 
obojeno. (,Kad prohodaju, po košuli metnu ječermu crnu od vune, suviše opasaju sa 
širokim pasom od vune boje smeđaste.“) Tako se dica oblače sve jednako i muška i 
ženska do 3. godine podjednako. Kad dica navrše tri godine, onda počmu žensku dicu 
malo drugčije oblačiti, a mušku drugčije. 

Veća dica. Muškomu ditetu najprije obuku košulicu, a onda anterijicu kratku do pasa, te 
po noj opašu malim i laganim pasićom, a niki još i gaćice oblače, a u gaćice sprate onu 
anterijicu, te onda opašu pasićom. Na glavu im ustiču fesić (vesić), a na noge čorapiće 
i male opančiće. Nike čorapiće podšiju kožicom, da mu za dule duraju. — Tako obično 
oblače muško dite u Duvnu, a na selu malo je drugčije. Obuku mu košulicu dugu do niže 
kolina, a onda alinicu od klašana, i opašu ga pasićom od struke, koja je obojena crleno 
ili ugasito. Na glavu mu oblače bilu kapicu od beza, te je ova kapica povrh čela malo 
išarana. lli mu oblače (ustiću) kupovnu kapicu, koja ima kitice crne, te ove kitice panu 
povrh čela. Na nožice mu obuvaju čorapiće i opanke. Dici još niki na selu za pasprivežu 
malu bronzicu, da se more s time zabavlati. 

Žensku dicu odma' malo različitije oblače, i to: u građu košulicu dugu i anterijicu kolik i 
košulu, te malo gizdavijim pasom je opašu, na noge prtene čorapiće i male kundurice; 
nike opet kratku anterijicu, koju sprate u dimije (tako se i turska dica oblače u ovim 
godinama). Na glavu im ustiču fesić, ali je mani nego u muškadije, a kosicu jim češće 
češlaju i niz leđa je okriću. 

| u selu ženskiće već malo drugčije oblače: alinicu malo dulu i košulica da viri ispod 
alinice, čorapiće šarene, na glavi ne nosi vesica ili kapice, već bilu krpu ili kapicu, pa 
onda krpu po kapi. Pas je otkani uzak, a nije od struke. 


Duvno. SI. 4. Duvanska starica s malim djetetom (ono je u anterijici i čorapićim prtenim 
na nogama). 


Muško dite od 6 do 12 godina opremaju ovako: Najprije košulicu kratku, pa onda 
gaćice; svrh košule oblače prosto sašivenu anteriju od bila beza, bez kita. Opaše se 
isto strukanim pasom, koji ima nakraju kiticu. Svrh toga svega oblači (,misto jačerme“) 
džoku (,bez rukava, a na okolo, obtočenu sa crvenom čojom ili gajtanom crvenim: 
džoka je od vune i okalena*). Na nogama nosi čorape bile od vune, ili šarene, te ji' gori 
podveže, a onda još bozavce i opanke, koji su malo lipše građeni. Tako se na selu 
muškić (muško dite) nosi. (,Kad navrše 10 godina, obuku šarvare, t.j. gaće crne od 
vune, i bile gaće od botane pod šarvaram'). (GI. sl. 7. str. 265. i opis na str. 266.) 
Ženska dica ili curice nose dugu alinicu, koja je malo kićenija i s jakićima iza ruku, te 
duga dosta, a opašu se pasom, koji je šir malo i šareniji, te crveno ili ugasito obojen. 
Oko pasa, a sprid na kolina opašu pregaču (pregu, preglaču), koja je crlena ili ugašeno 
bojena, te išarana. Na nogama nose čorape, ali nisu samo malo šareni, već su i kličani, 
a svrh ni' još i bozavce, pa opanke malo pirlitanije. Na glavi nose krpu bilu sa kiticama. 
Čim dica malo odjačaju u 10 i 12 godini, već se razlikuje nošna muhamedanske dice 
od kršćanske i hrišćanske. 

Muhamedanska dica u 12. godini, i to muška, nose košulu od taneg beza, te ili široke ili 
uske rukave, tako isto gaće tane, u koji' je tur niže do nogavica spušćen. Svrh košule 
oblači, ako je studenije, anteriju, a ako je lito i vruće, ančermu (ačermu) bez rukava. 
Svrh gaća oblači čakšire, koje su prosto sašivene i brez nakita i grana sa nikoliko 


gajtana ogajtanene. Na glavu ustiče fes, koji je crne 
ili crlene boje. Na fesu niki nose kitu, a niki još ne 
nose. Na noge obuvaju bile čorape, niki postule ili 
jemenije, a niki kundure, pa niki i ovanke. 

Muško odijelo. ,Na glavi kapa fes, okolo obmotan 
crveni šal, koji se kupuje kao i fes. Košula od 
domaćeg platna, ili se kupuje; dopire do srid buta, t. 
j. malo više kolina. Jaka je navezena i išarana sa 
koncem crvenim, zelenim i modrim, osobito naprid, 
suviše sa malim kiticam od crvenog pamuka. 
Sapine se sa kukcom i sponom od žice žute. Po 
košuli meće se zvana anterija. Dosiže do pasa. Ona 
je od domaćeg debelog platna, brez rukava, 
našarana je najfinije, što se može, sprida, ali samo s 
bilim koncem, nakićena s bilim kitam od pamuka, niz 
sva prsa po rubovim. Po anteriji meće se zvani 
džamadan ili jačerma od crne ili modre čohe. Oboje 
se kupuje gotovo. Po džamadanu meće se džoka, 
od domaći' klašana (sukna), brez rukava; dosiže 
niže pasa, obtočena po rubovim crlenom čohom i 
crlenim gajtanim. Čoha i gajtan kupuje se. Po džoki 
dolazi ku(m)poran, drugčije zvan i gunac, obtočen 
isto kao i džoka, samo ovi ima rukave i malo više sa 
gajtanim nakićen, prama sisam ima također po 
jedan naokruga zvrk od čoje i gajtana. Mnogi imadu 
kumporane i džoke sa resama po leđima i prsima. 
To se nekako izprovlačuje kroz sukno i bude sve 
resa do rese. Rese su duge oko 10 cm. Pas jest domaća tkanina, od vune je, širok oko 
30 cm, dug oko 5 m, obojen sa broćom domaćim, smeđast. Pas se paše jedan, dva 
puta oko košule i anterije, za tim metne se silaj (svilaj) od tvrde kože, sa tri, četiri lista 
jedan po drugomu sprida. Otrag paše kajiš sa brnicom. Ostali dio pasa opaše se po 
svilaju. 

Na dolnem tilu imadu bile široke gaće od domaćeg ili kupovnog platna, a šarvare isto 
široke, boje crne, od domaćeg sukna. Šarvare i gaće bile vežu nizko izpod kuka. 
Šarvare i gaće dopiru niže kolina. Od kolina imadu tozluke (kupuju se od čove) ili — 
većinom — čorape (od domaće vune, od različite i bojadisane pređe, opletene od 
domaće ženskadije) sve do kolina; od zlobova (!?) nožni" do gori jesu rastavleni, a 
sapinu se sa više kukaca i spona. Po čorapim meću se napršnaci, koji se nataknu na 
nogu i dosižu malo više od p6 tabana i naplata. Odozgor su opleteni sa bojadisanom 
vunom. 

Po napršnacim dolaze opanci od kože. Sprida odozgor navrženi su sa bilom oputom, 
unaokolo isto sa oputom od visine sa jedno dva prsta. Unutra meću obojke od sukna. 
Liti se nosi olakše odilo ili brezkumparana; kad je vruće, skinu se šarvale od sukna i 
ostanu bile gaće, tako isto i kod rađe. 

Svečano odilo ili misno razlikuje se kod muškadije u tom, da svečano ili misno mora 
biti novo ili brez Zakrpa i sasvim: čisto.“ 

Svakdašne odilo je sve isto na broju, ko i misno, samo je misno kićeno i pirlitano, a oko 
kuće se ne gleda: ,Što je za lužinu, nije za družinu.“ 

,Svatovsko odilo jest kao i svečano, samo koji imadu crvenu jačermu sa tokom, obuku, 
za šal metnu kakvo cviće, ili navezenu maramu ili čevrmu (jagluk) itd.“ 


Duvno. SI. 5. Muško seosko odijelo. 


Duvno. SI. 6. Muško seosko odijelo. 


Žensko odijelo.Djevojačko. ,Na glavi posebna crvena kapa od čohe, okolo obšivena 
crvenim gajtanom, do polovine kape otrag prikrivena bilom maramom, naokolo 
izvezana sa bilim (a gdikoje i crvenim) koncem, pri kapi pričvršćena sa spiodam. Po 
kapi sprid nakite sa neakvim čendrlinim i novcim kapu. Oko vrata imadu nakit od korula 
cakleni', niže po prsima đerdane ili kolajne izpripletene različito od korula cakleni' 
različite boje ili od novaca, kao pleta, banovaca, neakvi' drugi' parica srebreni' itd. 
Košulu (nose) od domaćeg, obično debelog platna do pod kolina ili do srid gnata (?! 
GI. SI. 7, Ur.). Košula je izvezena oko nidara najfinije različitim bojadisanim koncem. 
Nidra se sapinu na kukce. Po dnu košule isto je navezeno, isto i po rukavim. Po košuli 
meće se crna halina, malo kraća od košule. Po istoj malo je šare. Ova je sa rukavim. 
(GI. sl. 9.)1* Po halini dođe crna jačerma brez rukava. Dopire do kolina. Nakićena je 
sprid sa crvenom čohom i kiticam, tako i naokolo sve, osobito oko ramena i bedara. 
Gaća, ne nose. Preglača, obična tkanina domaća, smeđa, dosta debela i široka, 
dopire spored košulom, nešto blizu pasa na sridini smriškana; veznice, koje naprid 
ostaju, po dnu navezene. Po pasu imadu papte od tuča, ili srebrene ploče, nike kajiše i 
po kajišu izlivene nakite od kalaja. O tomu visi na sindžiru britva, pralak, otčenaši 
(krunica) i štokakvi drugi nakiti, koji zveče. (GI. sl. 7. na str. 265. i sl. 8. na str. 267.)19 
Mlade gotov isto nose, samo što imadu na glavi bilu vežiglavu i prstene na rukam, i po 
tom se poznaju, da su žene. 

Mlade u nas na selu nose se dvojako. Jedne nose, dok su još prve i druge, pa i treće 
godine, crlene jačerme, a nike i ne nose, već onu od sukna. (GI. sl. 7. na str. 265.)19 
Žene, koje već počmu stariti, ne imadu nikakva nakita, a uostalom nošna je jednaka; na 
glavi imadu većinom crlenu maramu“.17 


Duvno. SI. 7. Selska mlada i divojka u 
misnom ruvu. 


Duvno. SI. 8. Divojke u misnom ruvu. 


Duvno. SI. 9. Varoška djevojka iz Duvna. 


,Rukavice (domaće pletivo) od vune nose svi, kad je studeno. Pletene su za svu šaku, a 
ne za svaki prst.“ 

»Postelina. U selačkim kućam ne ima postela, već se spava po tavanu u sobi, jedno do 
drugoga; poda se prostru kakvo halinče, a na se gun. Kad se ustanu, ženskadija smiste 
gdi u kraj, ili na kakav sanduk haline“. 

Ostale tkanine. ,Stolnaka ne imadu. Ručnika imadu i š nima taru se, kad se umiju. 
Torbe imadu dosta lipe, smeđaste i nakićene. Kad kud iđu i triba jim jila, u noj nose. 
Ovo je sve kućna tkanina. Vriće za kone kao i mutape imadu. 

Razlike u odijelu. ,U selim od podne (kao Mesiovina i Brišnik) muškadija mnoga nose 
zdvorane gaće tišne sa nogavicam nalik na čakšire; oko promana nešto su nakićene, 
boje su modre. Divojke imadu na glavi crvenu kapu sa kiticom naprid od crne svile.18 
Domaće odilo ritko se među se prodaje.!? Strani ludi ga ne kupuju. Muško odilo, da se 
kupuje za jednog čovika čitavo i novo, zapalo bi od 60—70 forinti. Žensko odilo brez 
nakita kovnog zapalo bi od 35—40 forinti. 

Starinsko odilo bilo je ponešto drugačije u krojenu, ali je bilo brez nakita. Tada se na 
kuparane i džoke nije mećalo crvene čohe i gajtana. Svilaji jesu bili više nego danas 
napulani sa kalajom. Divojke plele su sebi kape od bile vune i kitile naprid svakojako. 
Žene mlade nosile su neakvu veliku kapu na glavi, sličnu kao što nose rišćanski popovi. 
Bile su od debelog, kartuna smotane i platnom obašivene, a po platnu svakako 
nakićene sa paricam, špiodam, cvićem itd. Odila starinskog ne ima više nitko. Kazuju, 
da je današne lipše, ali je skuple. 

Narodno odilo ovde još ne propada.2" Nitko naroda ne svituje, da nosi 'ovako ili onako. 


Odilo, koje se ne pravi kod kuće, to se kupuje u bližnem varošu. 

Majstora posebnog za krojene ili šivane odila po selim ne ima, već to sve s malom 
iznimkom domaća ženskadija tkaju, boje, kroje i šiju. U varošu samo posebni šivači 
kumparane i džoke sa čohom i gajtanim i drugim nakitim obšivaju.“ 


Gradsko muhamedansku odijelo.Muško odijelo.2" Momak, čim odraste te stupi u 
18. ili 20. godinu, već sad nosi sve lipše i kićenije: anteriju obično bilu ili šarenu, svrh 
anterije fermen, koji je vezen, sprid nikoliko grančica i strag. Obično je od modre, crne i 
zagasite čove. Čakšire su kićenije i sa više gajtana, i to po 14 do 20 gajtana, a sa 
svilenim ili suknenim harčom. Povrh džepova su grančice, ko i povrh tozluka. Niki nose 
skrojene sa digišima, a to su i po turu otrag gajtani. Na noge obuva čorape prtene, liti, a 
zimi suknene, koje sprati pod tozluke, a na čorape kundure. Opaše se ili trtabolozom, a 
niki i šalom crlenim ili ugasitim pasom. Na glavu ustiče fes, koji je crlm ili crn, a na nemu 
kita odula i svilena. Niki još nose sa'at, te onaj lanac obise priko vrata i za pasom mu 
stoji sa'at. Tako se oblače skoro svi momci. 

Čovik nosi malo poslabije odilo. Čakšire su od jake čove padve i bez nakita, samo 
nikoliko suknena gajtana okolo. Anterija je prostija i ne mina se, dok se ne razdre. 
Fermen od proste čohe i beznakita. Fes obično jedan, dok se ne raskine i ne poplavi. 
Na noge obuva postule (jamenije), niki kundure. Pas je obično crlen ili šaren. 

Stari čovik nosi samo što je otoplije: čakšire od čim deble čohe, anteriju od debela čita 
(a unutra metne pamuka, te ta se onda zove hrka [rka] pamuklija), fermen obično od 
modre čohe, i to debele. Oko glave obično zavijaju ili bijelu ahmediju, ili ocrleni šal, koji 
ima crne kolutiće. Opaše se crvenim ili šarenim pasom, a strag za pojas mnogi zapnu 
duvankesu, koja je od čove. U ruci nosi čibuk (kamiš). Na nogama nosi čorape, mestve 
i postule. 

Iznimno se nose hodže i hadžije, te stari bezi. 

Hodže (odže) nose anteriju, te fermen, a niki nosi misto fermena saltu. Vrh gaća nosi 
poture: te su ošire nego li čakšire. Na nogama obično nosi čorape prtene i mestve, 
onda postule. Opaše se šarenim pasom. Oko glave nosi ahmediju, koja je prosto bila, 
ili malo Žutim kolutovima išarana (SI. 10.). Ako je svečanost ili petak, ogrne dugu džubu, 
koja je uprav do pete, a od čohe. 


Duvno. SI. 10. Muhamedanski momak i hodža. 


Slično hodžama nose se hadžije. Hadžije uvik nose onu džubu i soruk oko glave. 

Stari bezi — kao što su sad u Duvnu Kapetanovići — ti su nosili još kićenije i lipše 
odilo. Obično je bilo od skupe crlene ili zelene, te i ugasite čohe, a sve vezeno. 
Komporan (koparan) je bio s dugim rukavima, koji su bili ili obišeni, ili su se oblačili; 
fermen je vas bio vezen zlatom i svilom, i to s čakmacima; čakšire su također vezene i s 
granama, a na tozlucima su bili od svile i zlata direci. Niki su stari imali i dolame (ko 
Redžo Arnautović). To su bile ili od crlene ili od Zelene čove, pa bi je obukli, a spustili 
rukave niz leđa, te su visili u nikoliko kita. Kad jaši, onda ima još sila (silaj), za koji, ako 
ima oružja, zadije, ako nema, onako pripaše. Niki oblače čizme, i na kona meću crlenu 
kabanicu, pa ako ustriba, obuku. 


Nakit i češlane. 


Nakit. Cure i momci se gizdaju, i to kad je svetkovina, pa kad iđu na mobu i na sila. 

Ko prigoni s kićenem, veli mu se, da se puno čička. 

Mladež se liti kiti cvićem, a najmilije je smile, kovile, kadifa, kolačuša, crvena kadifa i 
bekturan. Cure se kite za solufe, a momci niki za šal zapnu, a niki za solufe. Kite se i 
perjem obično od tuke ispod krila, pa to mekano perje oboje crleno i modro, pa sredaju 
i unutra po jedno pero od pauna. To se zovu perle. Tim se kite i cure i momci, pa i 
mlade. (GI. na sl 7.)Ž Prstenem se kite mladež, ali to prstene nije sve čisto: samo po 
jedanili dva čista, a ostali su od kositra. Čim se oženi, ostavi prstene sve, samo onaj 
(vinčani) srebreni čuva. Tako isto i ženskadija.* Ženskadija se kiti (,kovinam od srebra 
i čendrlinim po glavi i prsima') srebrenim paricama, pa i onim starim banovcima, koje 
prošuple i metnu na sindžiriće. Tako puno kićeni' sindžirića zovu zajedno kor. Kor nosi 
mlada, a i cura malo postarija, koja kani brzo udavat. Momčad neka se kite tokama, 
koje su na crlenoj jačermi. Neki imaju samo pločice od toka.24 

Češlane. Kad muškadija zakosati (okosati), onda iđe jedan drugom, da se obriče: 
briju svu glavu, ostave na vrh glave nešto perčina, da je lašne brijaču za n prihvatiti s 
rukom, kada brije. Perčin dopire samo do vrata. Momci ostavlaju na glavi više perčina i 
dopire im do jake. Obično u jednom selu imadu po dvojica, koja briče sviju. Nijedan 
selak ne plaća tome berberu ništa: on ji' brije za lubav: ,ne plaća se zato ništa izvan lule 
duvana ili jednu cigaru. Za brijane ne treba drugo, nego namoči se glava s vodom i 
nasapuna, i gotov je. 

,Britve imadu proste od 20 novč. Oštre ji' na belegijam, kajišim od svilaja i na goloj 
ruci.“ Kad se ustra (brič, britva) istupi, onda nosi je na tocilo, pa je malo istoči. 


Ni muškadija se — većina ji' barem — ne strigu kose, već pušće perčin. To je lipo u nas 
na selu, koji ima rođeni perčin. Veli se, ko ima rođen perčin, da taj ima višu snagu. Niki 
perčin plete, a niki ne plete, već ga pušći, da mu pane čak niz leđa. 

Onaj, koji plete perčin, upliće u neg uplitnak, na kom su pridnu sindžirići i parice. Onaj, 
koji se striže, veli mu se, da ima kiku. Koji nose perčin, odma' u neg zadiju i češal, pa 
kad se zamrsi, da ga odma' more izčešlati. Kad se muško ili žensko dite prvi put šiša, 
onda onaj, koji ga šiša, vala, da mu dade kakav dar od para. ,Nazad 40 godina nosila 
su sva muškadija duge kose, t. j. perčin (i ja sam to nosio, dok nisam otišo u 
samostan), ostali dio glave brijo se je. Perčin se je pleo i češlao: to su obavlale divojke. 
Imao je perčin i svoje vezalo. Vezalo se je nekako uplićalo u perčin, a na dnu vezala 
bile su kite od čohe crvene i cakleni' korula (bobica)i t. d. 

Sada perčine gotov nitko ne nosi: ovo se je počelo pobacivati osobito od zauzeća 
Bosne i Hercegovine. Ima još i ta razlog, zašto se je uvidilo, da je to teško o tom raditi, i 
ne ima svak divojaka, pa je reda bilo i u tuđe kuće za to ići. Najprije se je perčin počeo 
nizati pri jaki od košule, pak svak svoj češlati, i nije se pleo. Da perčin ne bude 
razčupan, imao je svak u kosi češal na oblug (obluk Ur.) od rožine, koji je perčin u redu 
držao.“ 

Ženskadija čuvaju svoju kosu. Niki običavaju žensku dicu, dok su još onejaka, ošišati, 
jer će jim, veli se, bola i gušća kosa biti. Dok su još curice i dok iđu gologlave, često se 
puta izmivaju kišnicom, da jim bole kosa reste. Ženska, koja ima malenu kosu, veli joj 
se, da je nalet. Ženskadija se sva jednako češlaju u gradu, samo u tom se razlikuju, što 
starije žene i babe svoju kosu kriju, a cure i mlade još bole skidaju prikrivače, da jim se 
kosa vidi. 

U gradu se češlaju tako, da kosu pokvase malo vodom ili zejtanom, da se bole 
raspravi, a onda češlaju se. Kad se isčešlaju onda jedna drugu spliće, ili se sama 
splete. Pletu se obično u gradu na jednu i na dvi. Žene i divojke imadu dvi pletenice, t. 
j. sa strane po jednu. Pletenice spuštaju se pokraj ušiju. U pletenice upliću vezalo.“ Na 
dnu doli kosa upliću trobojnu našu katoličke cure, 'rišćanke zelenu vrpcu. 
Muhamedanke upletu zeh svileni, ili zeleno štogod. Žene i babe samo š čim god svežu. 
,Pletu svaka sebi, obično od tri struka u svakoj pletenici.“ Veli se, da su se nigda 
splićale na više pletenica, pa tako se eto piva u pismi: 

Majka Maru sitno pletijaše 

Od petero i od devetero, 

Uz pletivo Maru svito vaše itd. 

.Krajeve od pletenica svežu za vratom, ostali dio vidi se sprida. Starije žene spliću se u 
dvi pletenice, pa te onda svežu oko glave. Žensku, koja nejma dugi' kosa, ismijavaju: 
kad se češla, onda je viču, da se popne na stolac, jer će joj se kose zamrsit. 

,Divojke se razpoznaju po crvenoj kapi i što zolufe nose, t. j. puste po nekoliko kose 
pokraj uha od lica, dugačke do 10—15 cm. Mlade nose još dugle. 

Tuđe kose nitko ne nosi, niti kupuje, niti prodaje, niti striže. Dicu žensku strigu do 10 
godina, zatim i one puste kose“. Na selu mažu kosu, kad počmu češlat, neslanim 
mladim maslom, a prije vele, da su se mazale lojom, pa ostalo je i u pismi: 

»sidi cura na kamenu, 

Češla kosu po ramenu, 

Lojom je je namazala, 

A grebenom isčešlala i t. d.“ 

Kose, veli se, da su sojile (?) malene i velike. Ima trave, kojom mažu kosu, da bole 
reste, amo sve t& trave ne znaju. Izmivaju kosonom vodom, kad pare 'aline, onako 
pomlakom vodom, a zove se zana. 


U nas se gleda na kosu i kad se cura zamira, a ne zna joj se za ćud. Ako ima dugu i lipu 
kosu, veli se, da je dobre ćudi ako nejma dobri' kosa, veli se, da joj od zla ni kose ne će 
da restu. 


(Nastavit će se.) 


Poezija.?> 

Tomić Mijat2% i Suzica kadija. 

Vino pije Tomić Mijovile, 

A u Vranu, visokoj planini. 

Kad se nemu dade pogledati, 
Pogledati u pole duvansko: 
Kosci kose Jabuku livodu, 
Kosci kose, kupe kupilice, 
Onda društvu Mijo govorijo: 
»Družinice, mila braćo moja, 
»Nije majka rodila junaka 

»I sestrica brata odgojila, 

»A na čistu bez bešike krilu, 

». danas ga ovde prigodila, 

»Da otiđe u pole duvansko, 

»A da vidi, pobratime dragi, 

,Čiji s' kosci, čije ! kupilice?“ 
Svi junaci mukom zamukoše 

| u crnu zemlu pogledaše, 

Kako reste na zavojke trava, 
Kao dojke u mlade divojke, 
Sam ne gleda mali Marijane, 
Već svom stricu među oči vrane: 
»Evo majka rodila junaka, 

»A na čistu bez bešike krilu, 

». danas ga ovde prigodila, 

»Koj' će otić u pole duvansko, 

»i viditi, pobratime dragi, 

,Čiji s' kosci, čije ! kupilice?“ 
Pa se diže na noge lagane, 

Pa uprti uprtnaču torbu, 

O ramenu viša granaliju, 

Pa eto ga u pole duvansko, 

Te on koscim Božju pomoć viče, 
A kosci mu pri'vatili zdravlem: 
,Čiji kosci, čije ! kupilice, 
,Čija li je zelena livoda?“ 
»Kosci jesu Suzice kadije, 
»Kupilice Suzice kadije, 
»A livoda pokojnog Mijata. 
Kad Marijan riči razumio, 
On je koscim tijo govorijo: 
»Ako bude na Mijatu glava, 
»Pronica' će kroz otkose trava.“ 
Pa se vrati u Vran u planinu, 


LILI 


Sve on kaže, što je i kako je. 
Kad u večer večer večerali 
Bila kruva i rumena vina, 
Onda viknu Tomiću Mijate: 
,Dite moje od Mostara Šećo, 
»Ajde splići malog Marijana, 
»Oblači ga u žensku odoru!“ 
Kad on spremi malog Marijana, 
On zavika svu redom družinu: 
»opremajte se, moja braćo draga, 
»Da iđemo Suzici kadiji: 

» Večeras je u neg dokosnica. 
,Otale se oni podigoše, 

Te evo ji' do sela Blažuja, 

A do kule Suzice kadije. 

U najlipša doba dolazili: 

Baš na gradu zauči jacija. 
Tomić drmnu alkom na vratima, 
A zavika iza svega glasa: 
,Gospodare, Suzica kadija, 

» Odi vinčaj kićenu divojku! 

U tom sleti tanana robina, 

Te otvori od avlije vrata. 

Mijo svoje uvodio društvo, 
U'vatiše Suzicu kadiju, 

Višaju ga o bilome gradu, 

Baš o gradu, a za bilu bradu. 
A bilu mu kulu porobiše, 

Na tavanu vatru naložiše, 

Pa za sobom vrata zatvoriše, 
Da se ne bi šćeta dogodila. 
Pa odoše u Vran u planinu. 
Davno bilo, sad se spominalo. 


Tomić Mijat izbavla malog Marijana. 
»Yino pije Tomić Mijovile 

U vrh Vrana u dnu Duvna ravna, 
Oko niega do tridest drugova. 
Tomić kupu rukom pri'vatijo, 

Te družini svojoj nazdravijo: 
,Zdrav', družino, moja braćo draga! 
»Ni u moje, ni u vaše zdravle, 
»Već u zdravle onoga junaka, 
»Koj' će otić Livnu kamenome 

»i doniti svakome od naske 
,ovakom drugu po dobre opanke, 
»Meni starcu divan-kabanicu! 

Svi junaci mukom zamukoše, 

lu crnu zemlu pogledaše, 

Kako reste trava na zavojke, 
Kano dojke u mlade divojke, 

Al ne gleda mali Marijane, 


Već svom stricu među oči vrane, 
Pa je stricu tijo govorijo: 

»Evo majka rodila junaka, 

»Koj' će otić Livnu kamenome 

»I doniti svakome od naske 
,ovakom drugu po dobre opanke, 
» Tebi starcu divan-kabanicu.“ 
Nemu veli Tomiću Mijate: 

»Be averim, moje drago dite, 
»Ajde, sine, u sto dobri" časa! 

» već poslušaj, sine Marijane, 
»osutra jes' ti petak turski svetac, 
»Pa će izać Turkine divojke 
»Biloj kuli bega Atlagića. 

»Ne svraćaj se u kolo divojkam, 
»Pozna' će te livanske delije. 
»AlI Marijan 'aje i ne 'aje, 

Već se sprema, štogod bole more: 
Na se meće uprtnicu torbu, 
Priko torbe pribacio dilku 

Pa on ode Livnu na krajini. 

Kad je bio Livnu kamenome, 
Kad kod kule čudo ugledao: 

Tu Turkine kolo u'vatile, 

Kolo vodi Fata Atlagića. 

Ja kakva je, tri je jada bila! 
Jedne uši, a dvoje menđuši, 
Jedno grlo, a tri su đerđana: 
Jedan đerdan ođ sitna mergana, 
Drugi đerdan od sitna bisera, 
Treći đerdan žućeni' dukata. 
Što je đerdan od sitna mergana, 
Mergana sitan, a grlo bijelo: 

To se dvoje udariti more, 

Kano krvca po bijelu snigu; 

Što je đerdan od sitna bisera, 
Klapa curu taman po nedrima, 
Pa joj kaže, di joj dojke stoje; 
Što je đerdan od žuti' dukata, 
Klapa curu uprav po pojasu, 

Te joj kaže, kuda gaće veže. 

Na nogam joj gaće čiftijane, 

Do pola su postavlene vukom, 
A od pola vukom i baukom. 

Na učkurim dvista marijaša, 
Gaće breče, marijaši zveče. 
Kolo vodi kićena Fatija, 

Kolo vodi, a pisme izvodi. 
Marijan se u kolo umiša, 

Pa on kida kolo na četvero, 
U'vati se do Fatije mlade, 

Do Fatije, ćeri Atlagića. 


Tude nega poznat ne moga'u. 
Kad se malo biše ugrijao, 
Skide momak divan-kabanicu, 
A zavika Fatija divojka: 

»Bog t ubio, babo Atlagiću, 
»Zar ne vidiš gorske aramije, 
»Aramije — malog Marijana? 
»On je našu kulu porobio: 
»Eno tvoga svitla 4everdara, 
»Eno tvoje bijele košule, 

,Ja sam ono svojom rukom vezla.“ 
Obkoliše livanske delije, 
U'vatiše malog Marijana, 
Baciše ga u dno utavnicu, 

U kojoj je voda do kolina 

I zelena šaša do ramena, 
Zmije zvižđu, a jakrepi šćiplu, 
A lasice grizu nausnice. 

Tu je bio do tri bila dana. 
Kad četvrti danak osvanuo, 
Viknu vila Tomić Mijovila: 
»Zlo ga sijo, mijo pobratime, 
»Zlo ga sijo i vince popijo! 
»Marijana u'vatili Turci, 
»Bacili ga u dno u tavnicu. 
»Nego ajde i vodi družinu, 

» Te porobi kulu Atlagića, 
»ukradi mu iz bešike sina, 
»Te ćeš tako nega izbaviti. 
»Kad je Mijo riči razumijo, 

On na društvo čeru učinijo: 
,ovak'na noge, moja braćo draga, 
»Marijan je dopao tavnice, 
»Mi moramo nega izbaviti, 
,Jali svoje usijati glave.“ 

Kad je društvo riči razumilo, 
Svi se tude opremili lipo, 

Te krenuše Livnu na krajini. 
U dobra su dolazili doba: 
Baš na gradu zauči jacija. 

Tu su sili, te se odmorili 

I rujna se vina ponapili. 

U tom gluva omrknula noćca, 
A zavika Tomić Mijovile: 

Da čuvaju na avliji stražu, 
Svak na dobru da s' osloni dilku, 
Bilosapac do pola izvuče, 
»Ja ću otić na oblicu kulu.“ 
Tada društvo Miju poslušalo, 
Mijo ode uz oblicu kulu: 

Sve pospalo kao i poklano. 
Amo evo sriće u junaka: 


Po kad kada sine misečina, 
Te se vidi, ko unutri spava, 
Kad tu spava beže Atlagiću, 
A do nega mlada begovica, 
Između ni' sine Ibra'ime. 

On uzima dite iz bešike, 

Te on ode niz oblicu kulu, 
Vodi društvo na Crlene Stine, 
Otkle s' vidi Livno i širine, 

A i bila Atlagića kula. 

Kad u jutru jutro osvanulo, 
Dan svanuo i granulo sunce, 
Probudi se beže Atlagiću, 

Al mu nema sina Ibra'ima. 
Vrlo se je beže pripanuo, 

Te sve Livno vikom uzbunio, 
A grunuše na kuli prangije, 
Al ga nešto s Crlenica viče: 
»Bre, đidijo, beže Atlagiću, 
»EV u mene sina Ibra'ima! 

» Odi amo, da ti sina dadem, 
»A pušći mi malog Marijana.“ 
Kad je beže riči razumio, 

Od tavnice kluče do'vatio, 

Te on pušći malog Marijana, 
A on uđe na Crlene Stine, 
Da uzima sina Ibra'ima, 

Nu da vidiš Tomića Mijata: 
On mu čedo u povoju daje, 
Jer se drži junačke beside. — 
Davno bilo, pobratime dragi, 
Davno bilo na lutoj krajini, 
Davno bilo, sad se spominalo, 
A mi da smo zdravo i veselo! 
Koga nije, da kruva ne jide! 
A ja čuo od slipca s Polica, 
Je l' istina, sigurno ne znadem, 
Ako laže, i ja polagujem. 


Tomić Mijat i trgovci. 


Zavijala do dva mrka vuka: 
Jedan vije na dnu Duvna ravna, 
Drugi vije na vrh Duvna ravna; 
Što 'no vije na vrh Duvna ravna, 
Ono ti je mali Marijane, 

Što 'no vije na dnu Duvna ravna, 
Ono ti je Tomiću Mijate. 
Zapituje mali Marijane: 

»otriče dragi, Tomiću Mijate, 
,Je li rano svanulo proliće, 

,Je su sašle ćake na stanove, 
»istirali blago i goveda, 


»Igraju li oko staja janci, 
»Poskakuju bile jalovice, 

»Je li vrime četu sastavlkati?“ 
Odgovara Tomiću Mijate: 
»Dragi sine, mali Marijane, 

»J nas jeste svanulo proliće, 
»Iizišle su ćake na stanove, 
»istirali blago i goveda, 

»Igraju se po rudini janci, 
»Poskakuju bile jalovice, — 
»Yrime jeste četu sastavlati. 

» Već povedi svojih petnest druga, 
»Povedi ih ka Vranu planini, 
»Onde ćemo društvo sastavlati.“ 
To rekoše, ka Vranu krenuše, 
Iskupiše četu u planini. 

Jedno jutro rano uranio, 
Uranio Tomiću Mijate, 

Te dozivile malog Marijana: 
»Marijane, moje dite drago, 
»Budi, sine, svu družinu redom, 
,gad će nanić sarajski trgovci, 
»Ka Mostaru robu kupovati, 
»-ako ćemo niem(!) dočekati: 
,otrašive su mlade kirigije, 
,»»amo ćemo gledat na Aliju, 
»Jer Alija velik junačina, — 
»Petje puta ovda prolazio, 
»Progonio bale i tovare, — 
»Rad'te, dico, dok ga u'vatimo.“ 
U toj riči, u kojoj bijahu, 

Dok evo ti bale i tovara! 
Zasidoše po gori hajduci, 

Svi gledaju trgovca Aliju. 

U tom grunu duga granalija, 
Granalija malog Marijana, 
Puče puška, kano isto vrime, 

I pogodi trgovca Aliju, 

Pade Ale u rudinu travu, 

A zavika Tomiću Mijate: 
»Drš'te, dico, bale i tovare! 
»Na kom konu grana jorgovana, 
»Na onom je čova venetička; 
»Na kom konu sova obišena, 
»Na onom je gotovina blago. 
»J'vatiše bale i tovare 

I uzeše gotovinu blago. 

Za to društvo prominu opanke 
I pripravi rumenike vina. — 
Davno bilo, pobratime dragi, 
Davno bilo na lutoj krajini, 
Davno bilo, sad se spominalo. 


Smrt Tomića Mijata. 


Uranio Tomiću Mijate, 

Uranio rano u nedilu, 

U nedillu prije jarka sunca, 

Uz jeliku leđa prislonio, — 
Šira su mu leđa od jelike! — 
Pa on pijo kafu iz fingana, 
Prisrkuje iz lule duvana. 

A zagrkća na jeli gavrane, 
Tomić Mijo Marijana viče: 
»Marijane, drago dite moje, 
»Ajde uzmi dugu granaliju, 
»Paotiđi od jele do jele, 

»Pa potiraj sa jele gavrana, 
»Da ne plaši po gorici društva. 
»J mlađega pogovora nema, 
Te on uze dugu granaliju, 
Paoniđe po gori zelenoj, 

A sve gleda od jele do jele, 

Il ugleda na jeli gavrana. 

To ne bio na jeli gavrane, 
Nego kume Bobovac llija. 
Marijan se vrlo začudio: 

»šta ćeš tude na jeli zelenoj?“ — 
»»Ja vas tražim za tri bila dana; 
»»Vrlo vas je kuma pozdravila, 
»»Da zađete u Dolane ravne, 
»»Da ne vodiš ja vele družine, 
»»Jer vam se je kuma porodila, 
»» 16 se nije ona pripravila, 
»»Da družinu može darovati. 
»Ajde ti i Tomiću Mijate.“ 

To mu reče, ode u Dolaue, 

A Marijan stricu u planinu. 
Kad Marijan stricu dolazio, 
Sve mu kaza, što je i kako je. 
Oprema se Tomiću Mijate, 
Što može i (što) bijaše više, 
Tako isto mali Marijane, 

Te sađoše u Dolane ravne. 
Dobro ih je kume dočekao, 
Jer je sašla crna Arapina: 
Nem izdade Tomića Mijata, 
Izdade ga za bocu dukata! 
Kad u večer večer večerali, 

O svačem suoni besidili, 

O junacim i o puškam dobrim. 
Onda veli Bobovac llija: 

»Oj Bora ti, Tomiću Mijate, 

» Tebe puška ubiti ne može, 
»A ćorda te posići ne može, 


»Od šta bi ti poginut mogao?“ 
Prevari se Tomić Mihovile, 
Prevari se, ujede ga guja: 

»Oj Bora mi, Bobovac Ilija, 
»Mene puška ubiti ne može, 
»A ćorda me posići ne može, 
»Može m' ubit puca sa dolame.“ 
Kad svanulo i granulo sunce. 
Tada nemu kuma dolazila, 
Donosila bocu bez grlaka, 
Te upita Tomića Mijata: 
»Kako li je ovo vidit, kume?“ 
»»Da je s grlkom, i lipša bi bila. 
Donosi mu krvavu košulu, 

Te upita Tomića Mijata: 

»Ja kako je ovo vidit, kume?“ 
»Da je čista, i lipša bi bila.“ 
A nije se jadu dositio, 

Nego pita kumu Bobovčušu: 
Što si se ti, kumo, pomamila?“ 
Kad u večer večer večerali, 

Tad mu reče Bobovac llija: 
»okini, kume, zelenu dolamu, 
»Plaho si se, kume, ugrijao.“ 
Prevari se Tomiću Mijate, 
Prevari se, ujede ga guja, 

Jer m' opara pucu od dolame 

Te je dade crnu Arapinu, 

A on s nome pušku napunio. 
Stade zveka oko bile kule. 

Tad upita Tomić Mihovile: 

»šta 'no zveči oko bile kule?“ 
Nemu veli Bobovac llija: 

»Došle jesu Dolanke divojke, 
»Da gledaju malog Marijana.“ 

U tom puška puče kroz pengera 
I pogodi Tomića Mijata 

Baš pod kalpak u čelo junačko. 
Odmah pade Tomić Mihovile, 
Sam izusti do tri ove riči: 

Prva jeste: Isus i Marija, 

Druga: Bože, primi mi dušicu, 
Treća jeste: ,Biži, Marijane, 
,Čuvaj sebe, a osveti mene.“ 
Tad poviknu mali Marijane: 
»Pušku, kumo, sapelo te kumstvo!“ 
Kad mu puška vina napojena! 
»oablu, kumo, sapelo te kumstvo! 
»Kad mu sabja soli nasolena! 
Navrviše Arapine lute, 

U'vatiše malog Marijana, 
Svezaše mu ruke na opako, 


TIT 


Od lakata do bilih nokata, 

Iz nokata crna krvca lije. 
Osikoše glavu Mijatovu, 

Za gotovu stolu zasidoše, 

A zalažu glavu Mijatovu, 
Zalažu je mesom ovnovinom, 
Zalivaju vinom i rakijom: 
»Što ne piješ, Mijatova glavo, 
,»Što ne piješ sada, ko do sada?“ 
A sve gleda mali Marijane, 
Svezane mu ruke na opako. 
Za to čuli svi Dolani ravni, 
Pa i ona Dolanka divojka, 
Što je 'no je Mijo izprosio 
Za sestrića malog Marijana. 
Čim ugleda glavu Mijatovu 

I svezana malog Marijana, 
Ona leti u Vran u planinu. 
Ona nađe jelu ponajvišu, 

Pa zavika iza svega glasa 
Po imenu Batinu hajduka: 
»Zlo ga sio, Batina hajduče, 
»Zlo ga sio i vino popio! 

»Na rane ti vino udarilo, 

»A na grlo mliko materino! 
»Pobru su ti Turci pogubili, 
»Marijana živa u'vatili, 
,ovezali mu ruke na opako 
»Od lakata do bili' nokata, 
»IZz nokata crna krvca liva.“ 
Kad to čuo Batina hajduče, 
Na društvo je čeru prosipao, 
Svi se goli' ćorda dobaviše, 
Oni lete kroz goru zelenu, 
Sve od jele odsicaju grane, 
Dok stigoše kićenu divojku, 
Ter pitaju kićenu divojku, 
Što je bilo i kako je bilo. 
Sve im ona po istini kaže. 
Oni vele kićenoj divojci: 
»Ajde vaške ti zajavi vaše, 
»ove odjavi na torove bile, 
»Dok sađemo u Dolane ravne.“ 
Brže ode kićena divojka. 

U tom došli oni u Dolane, 
Opkoliše kulu Bobovčevu, 
Isikoše malo i veliko, 
U'vatiše crna Arapinu, 
lonoga Bobovac-lliju, 

A bilu mu kulu porobiše, 
Porobiše, vatrom zapališe, 
Marijanu ruke oprostiše, 


Bobovčuši oči iskopaše, 

Pa joj bile dojke prorizaše, 

A kroz dojke ruke prometnuše, 
Zatiraše u Vran u planinu: 
»Ajd lov lovi po Vranu planini.“ 
Ni' dvojicu na kolac nabiše. 
Poče kleti Bobovac llija: 
»Pušći mene, kume Marijane, 
»ogalit ću ti Mijata od zlata.“ 
»»što će meni Mijate od zlata, 
Kad ne može sa mnom četovati, 
Četovati po Vranu planini!“ 
Među dvi ji' vatre pritakoše, 
Od bokova meso odsicaju, 
Ter zalažu crna Arapinu, 

A i kuma Bobovac-lliju, 

Pa ga pita mali Marijane: 
»Što si, kume, iscirio zube? 
»lli ti je varenika vruća? 

vili ti je kiselina luta?“ 
Odveđoše kićenu divojku, 
Oženiše malog Marijana, 
Ukopaše Tomića Mijata, 

Ter odoše u Vran u planinu. 


Pribrao: Stj. Rubić. 


Petar Mrkonić izbavla braću Senane... 


Zakukala sina kukavica 

Baš u Senu, gradu kamenome. 
Jedna kuka, kad joj na um pane, 
Druga kuka jutrom i večerom, 
Treća kuka, nikad ne pristaje. 
Koja kuka, kad joj na um pane, 
Ono jes' ti luba Nanova; 

Koja kuka jutrom i večerom, 
Ono jes' ti seka Ivanova; 

Koja kuka, nikad ne pristaje, 
Ono jes' ti majka Ivanova. 
Kukala je devet godin dana. 
Kad deseta nastala godina, 
Pušća majka po vojsci telala 
Majka daje duge podvornice 

I uz niu mline mlinarice, — 

Koji melu kroz godinu dana 

Po sto tovar bilice šenice — 

| uz niu stupe valarice, — 

Što valaju čoju veneđičku 

I bacaju na godinu dana 

Deset kesa sve gotova mala: 
Ko će otić do Budima pusta 

| viditi Senanin-Ivana 


I Tadiju, brata Ivanova, 

Jal' su živi, jali su pomrli. 

Tu se niko naći ne mogaše, 
Već se nađe stari Mrkoniću. 
On uzjaši svog kona sivala, 
Pa evo ga Senu kamenome. 
A izlazi Ivanova majka, 

Ona kuka kano kukavica, 

A privrće kano lastavica: 

»Di si, Petre, ako Boga znadeš, 
»što te nema u devet godina? 
, Oćeš otić ka turskom Budimu? 
»EVO tebi nive podvornice 

»l UZ niu mline mlinarice, — 
»Koji melu kroz godinu dana 
»Po sto tovar bilice šenice — 
»I evo ti stupe valarice, — 
»što valaju čoju venedičku 

»I bacaju na godinu dana 
»Deset kesa sve gotova mala — 
»i evo ti moja bila kula, 

»L evo ti moja Anđelija, 

»A za tvoga sina Marijana.“ 
»Ne ću tebi blaga nikakvoga, 
»»Daj mi samo đogu Ivanova, 
»i daj meni ćordu Ivanovu, 

»i daj meni nikoliko blaga, 
»Ja ću otić ka Budimu pustu, 
»»Da ja vidim svoga pobratima, 
»» je umro, il' je osužnijo.“ 
Izvede mu debela đogina, 

| iznese Ivanovu ćordu, 

I nasu mu pune egle blaga. 
Otale se Petar opremio, 

I opremi svoga Marijana 

,Pa odoše pod Kunar planinu. 
Dok se mrkla ufatila noćca, 
Onda veli mali Marijane: 

»Daj ti meni debela sivala, 
»Ja ću otić pandurici kletoj, 
»Razgledati panduricu pustu, 
»opavaju li unutra panduri.“ 
On mu dade svog kona sivala, 
Pa on ode pandurici kletoj, 
Sveza kona za jelu zelenu, 

A on skida čizme i kalčine, 
Pa se pene kuli u pengere: 
Sve pospalo kano i poklano. 
On se vrati do kona sivala, 
»Jesus“ reče, pojaši sivala, 
Te ga goni pandurici kletoj, 
Pa poziva Muju Bulubašu: 


»Iizad' amo, aran Bulubaša, 

»Da junački mejdan podilimo.“ 

A izađe aran Bulubaša 

Salt u gaćam i samoj košuli, 

Za učkure zapeo kubure, 

Ko da plaši sove oko kule. 
Dočeka ga momak na sivalu, 
Ćordom ma'nu, odsiče mu glavu. 
Sviju dvanest redom pozivao 

I sviju ji dvanest pogubio. 

Neka pobre, vesela mu majka! 
Panduricu vatrom zapalijo, 

Vratio se natrag u natrage, 

A do starca Petra Mrkonića, 

Sve mu kaže, što je i kako je. 
Onda dobre kone pojašiše, 
Otiraše ka Budimu pustu: 

Ne smeta jim sada pandurica. 

Kad dođoše bijelu Budimu — 
Uprav svanu i sunce ogranu — 

Do mehane krčmarice Luce, 

Onda veli posestrima Luca: 

»Di si, Petre, ako Boga znadeš, 
»što te nema kroz deset godina?“ 
Onda veli Petre Mrkoniću: 

»sSakrij kone, ako Boga znadeš, 
»Kone sakrij u tople podrume, 

»A nas sakrij u šikli odaje.“ 

Kad su oni večer večerali, 

O svačem su eglen otvorili, 

Pa je pita Petre Mrkoniću: 

»Je li vira, posestrimo Luce, 

»Kako ćeš mi pobru izbaviti?“ 

»Ja ti ne znam, Petre Mrkoniću, 
,»što ću mlada od života svoga, 
»A Sad znadem, što ćeš i kako ćeš: 
»oVaki danak Zlata vezirova — 
»»Ona dođe na vodu čatrnu, 

»»Pa popiva Zlatka plemenita, 
»»SVe pripiva Petra Mrkonića 

»i Negova sina Marijana. 

»A sutra je petak, turski svetak, 
»saći 'oće Zlatka plemenita, 

»»,Sa' će ona na vodu čatrnu, 

»Ja ću tebe onda priobući, 
»Priobući u žensku odoru, 
»»Pa ti ajde na vodu čatrnu. 
Kad svanulo i granulo sunce, 
| izašlo dana nikoliko, 

A evo ti Zlatke vezirove, 

Et evo je na vodu čatrnu. 
Za nome su četiri momkine, 


Kec 


Skute nose, da se ne orose, 
A rukave, da s' ne truni zlato. 
Side cura u rudinu travu, 

Poče pivat Petru Mrkoniću 

I negovu sinu Marijanu. 

Onda nega Luca priobukla, 
Priobukla u ženske aline, 

Ode Petre na rosnu livadu. 

A veli mu kićena đivojka: 

» Odi amo, moja drugarice, 
»Otkale si, od kojeg li grada, 
»Ne bili mi štogod kazivala 
»Od onoga Petra Mrkonića 

»i negova sina Marijana?“ 
»»Da ti vidiš Petra Mrkonića 
»i Negova sina Marijana, 

»»Po čem bi ti nega poznavala? 
»A da vidiš malog Marijana, 
»ujtila b" te trostruka groznica, 
»»Ja kakav je mali Marijane! 
»bipši jes' ti od svakedivojke. 
»Ja bi lako nega poznavala: 
»Negova je štampa dolazila.“ 
Onda joj se Petre kazivao. 
Kad se Petre curi kazivao, 
Obima ga rukam zagrlila: 
»Di si, Petre, ako Boga znađeš, 
»Di si, Petre, toliko godina?“ 

Tu su oni viru utvrdili, 

Utvrdili, što će i kako će: 

» Večeras će vezir u gamiju, 

»uJ gamiju klanat teraviju. 

»Čim začuješ učiti jaciju, 

»T izađi na avlinska vrata.“ 
Ode Petar posestrimi mladoj, 
Zlatka ode svomu bilu dvoru. 
Kad se smrkla i omrkla noćca, 
Petar ode na avlinska vrata, 

Al' ga čeka Zlatka opremlena. 
Curu lati za bijelu ruku, 

Odvede je posestrimi mladoj. 
Al' mu veli mali Marijane: 

»šta je, Petre, ako Boga znadeš, 
,Jesmo li mi viru založili, 

»Da ćemo mi pobru izbaviti?“ 
Onda cura nemu govorila: 
»Marijane, moj očini vidu, 

»Ajde leti na visoku kulu, 

»Babo ć€ ostat u biloj gamiji — 
»A osta' će tri debela sata — 
»Ti ukradi dva bliznaca sina.“ 
On odleti na visoku kulu, 


LII 


Pa on leti u drugo, odaju, 

Te ukrade dva bliznaca sina, 
lodoše Senu kamenome, 
Odveđoše kićenu divojku, 
Odnesoše dva bliznaca sina, 
Pa ji' rane i oda zla brane. 

Kad svanulo i granulo sunce, 
Zacvilio vezir od Budima, 

Od žalosti bilu bradu guli: 

»Ko m' ukrade dva bliznaca sina!“ 
Daje vezir nebrojeno blago, 
Piše knigu Senu bijelome, 

A na ruke Petru Mrkoniću 
Inegovu sinu Marijanu: 

»Išći blago, koje tebi drago, 

»A spremi mi dva bliznaca sina.“ 
Otpisuje Petre Mrkoniću, 

A i negov sine Marijane: 

»Mi ne ćemo pare ni dinara, 
»opremi nama do dva pobratima, 
»opremi' ćemo dva bliznaca sina.“ 
Taka kniga ka Budimu dođe, 
Pušća vezir kapetan-Ivana, 

| Tadiju, brata Ivanova, 

Pripravi im četiri berbera, 

Jedni miju, drugi nokte rižu. 

Kad ih vezir lipo opremio, 
Spremio ji' Senu bijelome, 

Oni nemu dva bliznaca sina. 

A vjenčaše Zlatku plemenitu 

Za onoga mala Marijana: 
Dosad bila Zlatka vezirova, 

A sada je luba Mrkonića. 

Pir činiše, te se veseliše. 

Davno bilo, brate, na krajini, 
Davno bilo, sad se spominalo, 
Kano dobar junak u družini. 

A ja ne znam, je I' istina bila, 

Ja sam čuo od slipca s Polica, 
Slipac piva, te se tako 'rani, 

Ali i "vali dila od junaka 

Tankim glasom i lakim guslicam. 


Smrt Jankovića Stojana. 


Pošetala Jankovića luba, 
Pošetala niz zelenu bašču, 
Koloperu dolazila cviću: 
»Kolopere, moje rano cviće, 

»Niti cvateš, niti sime daješ, 
»Kano ni ja, Jankovića luba. 

»A da nije Azret-đenerala, 

»Ne bih znala, šta je muška glava.“ 


Misli luba, da niko ne čuje, 
Alto čuje Jankovića majka, 
Pa je svome sinu povidila. 
Kad je Janko riči razumio, 
Odmah britku ćordu povadio, 
Al mu Juba riči govorila: 

»Oj Bora ti, Janko gospodare, 
»Jdri mene po bijelu vratu, 
»Ne udri me po svilenu pasu! 
»Jdari je Janković Stojane, 
Udari je po svilenu pasu: 
Kako je je lako udarijo, 

Na dvi je je pole prisikao, 

A na ćordi čedo iznosio, 
Čedo malo, al' je muška glava. 
To je Janku vrlo žao bilo, 

Pa se mlađan u kulu zatvara, 
Za tri dana na dvor ne izlazi. 
Kad četvrti danak osvanuo, 
Uranio Janković Stojane, 

Na ogaku vatru naložio, 

U bardaku kaw pristavio, 

Pa izlule poteže duvana, 
Prisrkuje kave iz fingana. 

U tom stara dolazila majka, 
Pa je majka sinu govorila: 

,Je si li mi uranio, sine, 

,Je si crnu pristavio kavu? 
»Noćas sam ti čudan san usnila: 
»Di poleti jato golubova, 

»A prid nima sur sivi sokole, 
»Pa di pade jato golubova, 
»Di padoše, već se ne digoše. 
Onda Janko majci odgovara: 
,Što to leti jato golubova, 

» TO je carska silovita vojska, 
»A prid nima sur sivi sokole, 
» 10 sam ti ja, moja mila majko, 
»ija ću ti poginuti, majko, 
»Jer mi vala ići na granicu, 

» Tamo doli Duvnu u ravnine, 
»A paliti sela i gradove, 

»i tamo ću poginuti, majko.“ 
Tad se diže silovita vojska 

I prid nima Janković Stojane, 
Pa on robi sela i gradove, 
On porobi Livno na krajini. 
Kad je bio Duvnu u ravnine, 
Tu ga silna dočekala vojska, 
A u Janka obnemoglo društvo, 
Udariše čili na umorne, 

Tu pogibe Janko od Kotara. 


Davno bilo, pobro, na krajini, 
A sada se piva u družini, 
Slipac piva, te se time hrani, 
Sve pripiva krvavoj krajini. 


Osman-pašinica. 


Osman-paša lubu dozivaše: 
»Pašinice, moja lubo vira, 
»Ko no sinoć biše na pengeru, 
»Obisijo ruke kroz demire? 
»Ma beli je tvoj prvi sevdahu!“ 
Pašinica paši odgovara: 

»Pa ako je moj prvi sevdahu, 
»Ja sam nega nekada volila 
Ražluti se paša Osman-paša, 
Pa on britku izvadijo ćordu, 
Kako je je lako udarijo, 

Na dvi je je pole prisikao, 

Iz utrobe čedo ispanulo, 

Malo čedo, ali muška glava. 
Žao biše paši Osman-paši, 
Svoju lipo lubu sa'ranijo 

Baš u bašču pod žutu naranču, 
U večer joj mezar po'ađaše, 
Pa on pita lubu iz mezara: 

»Oj Bora ti, moja lubo virna, 

» Oćeš li mi, lubo, oprostiti?“ 
Iz mezara ništo odgovara: 
»Alal tebi, paša Osman-paša, 
»Alal tebi moja rujna krvca, 
»AF ne alal moj jedini sine, 
,Jer od mene ne osta poroda.“ 


Kazao: Ibrahim Đulić, Duvno. 
Šujičkina Mara. 

Ovce pasla Šujičkina Mare 

Po Šujici povrh Malovana, 

S nom poredo dva Jakšića mlada, 
Oba mlada, oba Mari draga, 
Jedno Pere, a drugo Nikola, 

Pa besidi Šujičkina Mare: 

»Oj Bora vam, dva Jakšića mlada, 
»oba mlada, oba ste mi draga, 
»Yi se o me pogodit ne ćete. 

» Već kad sutra ograne sunašce, 
»Ja ću sutra okrenuti ovce, 
,oOkrenuti povrh Malovana. 

»Yi krenite po dnu Malovana, 

,Ja ću ponit vezenu maramu, 

»J marami zelenu jabuku, 


»Pa ću ma'nut rukom i maramom, 
»J marami zelenom jabukom. 
»Poletite, dva Jakšića mlada — 
»oba mlada, oba ste mi draga — 
»Koji prije doleti divojci, 
»Onoga je kićena divojka; 
»Koji drugi doleti đivojci, 
»Onoga je vezena marama, 

»J marami zelena jabuka.“ 
Kada svanu i ogranu sunce, 
Uranila Šujičkina Mara, 

Kriće ovce Šujičkina Mare 

Po Šujici povrh Malovana. 

A da vidiš dva Jakšića mlada! 
Oni kriću po dnu Malovana. 

A kad vidi Šujičkina Mare, 
Ona ma'nu rukom i maramom, 
U marami zelenom jabukom. 
Poletiše dva Jakšića mlada, 
Oba mlada, oba Mari draga: 
Niko pade u krilo divojci, 

Pere pade na srid Malovana, 
Pa di pade, Bogu dušu dade. 
A kad vidi kićena divojka, 

Ali Niko svijet priminuo! 

Ona vadi nože okovane, 

Il udara sebe u srdašce, 

Pa na nožu srce iznosila: 

»Kad nij' niu, nek nije ni mene!“ 
Aber stiže bijelome dvoru. 
Tude niu ukopaše lipo, 

Viš Šujice na vrh Malovana, 
Oba momka i mladu divojku. 

I kada ji' ukopaše tude, 

U ruke im zelene jabuke, 
Povrh glave ružu posadiše, 
Po dnu nogu vodu navratiše: 
Ko je žedan, nek pije vodicu, 
Ko je gladan, nek jide jabuke, 
Ko je mlađan, nek ružu miriše. 
Davno bilo, sad se spominalo, 
A mi da smo zdravo i veselo! 


Kulu gradi Zajim-Ibraliime... 


Kulu gradi Zajim-Ibra'ime, 

A prid kulom bijelu avliju, 

Bilu kulu od devet tavana, 

Od ćerpeta i od ćeremeta, 
Sva srebrena, zlatom polivena, 
Ispod kule zelena livoda, 

Na noj resla rumena jabuka, 


Pod jabukom zeleno jezero, 
Priko nega od zlata platica, 
Po noj šeta devet paunova, 

I sa nima devet paunica, 

| prid nima patka potkovana, 
Iza nima kuna pirlitana, 

Među nima vele vidra mudra. 
Za to čuo care iz Stambola. 
Poručuje care iz Stambola: 
»Dite moje, Zajim-Ibra'ime, 
»Čuo jesam, di beside ludi, 
»Da si lipu sagradio kulu, 
»vipu kulu od devet tavana, 

»A prid kulom bijelu avliju, 
»ova srebrena, zlatom polivena, 
»Ispod kule zelena livoda, 

»Na livodi rumena jabuka, 
»Pod jabukom zeleno jezero, 
»Na jezeru zlaćena platica, 
»Po noj šeta devet paunova, 
»I sa nima devet paunica, 

»I prid nima patka potkovana, 
» za nima kuna pirlitana, 
»Među nima vele vidra mudra. 
»Pošali mi devet paunova, 

»I sa nima devet paunica, 

»I prid nima patku potkovanu, 
»I za nima kunu pirlitanu, 

»I međ" nima vele vidru mudru.“ 
Knigu piše Zajim-Ibraime: 
,čospodare, care od Stambola, 
»istina je, što govore ludi, 

»Da sam bilu sagradio kulu, 
»Bilu kulu od devet tavana, 

»I prid kulom bijelu avliju, 

»ova srebrena, zlatom polivena, 
»I prid kulom zelena livoda, 
»Na livodi rumena jabuka, 
»Pod jabukom zeleno jezero, 
»Na nemu je od zlata platica, 
»Po noj šeta devet paunova, 
»I sa nima devet paunica, 

»I prid nima patka potkovana, 
»I za nima kuna pirlitana, 

»I Međ nima vele vidra mudra. 
»sultan-care, mili gospodare, 
Što je ono devet paunova, 
»Ono mi je devet braće mile; 
»Što je ono devet paunica, 
»Ono mi je devet nevistica; 
»što j prid nima patka potkovana, 
»Ono mi je ostarila majka; 


»što /' za nima kuna pirlitana, 
»Ono mi je vjerenica luba; 

»A međ nima vele vidra mudra, 
»Ono mi je seka jedinica.“ 


Kazao: Jure Budimir, Duvno. 


Sirotica Ana. 


Majka Nu za večerom pita: 

» Oćeš, Ivo, da te ženi majka?“ 
»»Ženi, majko, i meni je drago.“ 
» Oćeš, Ivo, Zagorkinu Maru?“ 
»»nNe ću, majko, Zagorkine Mare, 
»Već ja 'oću siroticu Anu.“ 
Ode Ivo Ani pod pengere, 

Al mu Ana sitan vezak veze, 
Vas je vezak suzam potopila. 
Pitao je Latinine Ivo: 

,Što je tebi, moja draga Ane? 
»li ti je ponestalo svile, 

»lli suva zlata iz ćageta, 

»Jal' s' đerđefu noge polomila, 
»I' su ti se igle oblomile?“ 
Progovara sirotica Ana: 
,oVega toga za dosta imade, 
,Već sam čula, da te ženi majka.“ 
»nNije Ano, ti mi živa bila! 
»Junak sam se s tobom oženio, 
»»li s tobom, il zelenom travom.“ 
Al evo ti brata Ivanova: 

»Ajde, Ivo, tebe zove majka, 
»Da ti skidaš sa kona divojku.“ 
Ivo šuti ništa, ne govori, 

Nego Ani bilu svilu suče. 

Al evo ti seke Ivanove: 

»Ajde, Ivo, tebe zove majka, 
»Da ti skidaš sa kona divojku. 
Ivo šuti, ništa ne govori, 

Nego Ani bilu svilu suče. 

Al evo ti babe Ivanova: 

»Ajde, Ivo, tebe zove majka, 
»Da ti skidaš sa kona divojku.“ 
Al se Ivi ino ne mogaše, 

Već on ode kroz šimšir-sokake, 
A do svoje mermerli-avlije, 

Od avlije otvorio vrata: 

»gjaši s kona, nogu ulomila, 
»što si moga dogu umorila?“ 
Pade Mara na mermer-amliju, 
Dva joj mlaza krvi udariše 

I dva zdrava zuba poletiše. 

U tome se noćca u'vatila, 


Dvoje mladi' u đerđek svedoše, 
Dvoje mladi, a dvoje nedragi'. 
Side Ivo na svoje sepete, 

Side Mara na svoje dušeke, 
Progovara Latinine Ivo: 

»Daj mi, Mare, sedefli-šargiju.“ 
| ovako Mari progovara: 

,9ada misli, moja draga Ane, 
»Da ja Mari bili duvak skidam; 
»Nisam, Ane, ti mi živa bila! 
»Junak sam se s tobom oženio, 
»lli s tobom, il zelenom travom. 
,9ada misli, moja draga Ane, 
»Da ja Mari bili biser runim; 
»Nisam, Ane, ti mi živa bila! 
»Junak sam se s tobom oženio, 
»Ili s tobom, il zelenom travom. 
,9ada misli moja draga Ane, 
»Da ja Mari bilo lice lubim; 
»Nisam, Ane, ti mi živa bila! 
»Junak sam se s tobom oženio, 
»Ili s tobom, il zelenom travom.“ 
Za tim tiho Mari progovara: 
»Ne daj glasa do bijela dana, 
»Nek se moja braća napivaju, 
»Nek se moje seke naigraju.“ 
Za tim Ivo Mari progovara: 
»Pozdravi mi moju milu majku, 
»Nek me bradi Aninom maramom, 
»Nek mi pušći perčin niz nosila, 
»što mi ga je Ana odgojila 

»itri zlatna češla oblomila. 
»Nek me nose kroz šimšir-sokake, 
»Nek me vidi moja sirotica.“ 
Nega nose kroz šimšir-sokake. 
Kad to vidi sirotica Ana, 
Uzimala nože okovane, 

Pa udara sebe u srdašce. 
Kako se je lako udarila, 

Na nožu je srce iznosila. 

Tad zavika lipe Ane majka: 
,stan'te malo, Ivni nosioci, 
»Dok opremim siroticu Anu!“ 
Zajedno ji' do groba donili, 
Zajedno ji' u grob položili, 

Kroz zemlu im ruke provlačili, 
A na ruke zelene jabuke, 

Po viš glave vinovu lozicu, 

A sa strane rumenu ružicu, 

A pod noge studenu vodicu: 


Ko je žedan, neka vodu pije, 
Ko je gladan, neka grožđe jide, 
A divojke neka ružu beru. 


Sirotica Fata. 


Ibra'ima svitovala majka: 
»Ibra'ime, moj očini vidu, 
,Žen' se, sine, za života majci, 
»Da ti prosim mladu Ismianu, 
»U ne, kažu, ima silno blago.“ 
lbra'ime majci progovara: 
»Ne ću, majko, ti mi živa bila! 
»Nije blago groši ni dukati, 

» Već je blago, što je srcu drago. 
»ima blaga, al je brez evlada. 
»Prosi meni siroticu Fatu. 
»Ako mi je isprositi ne ćeš, 
»Yira moja tvrđa od kamena, 
»Ja ću turčin virom okrenuti.“ 
lbra'ima, poslušala majka, 
Isprosi mu siroticu Fatu, 

Pa je svoga svitovala Ibru: 
»Ibra'ime, draži od očiju, 
»Kada dođe petak turski svetac, 
»notiđi sirotici Fati. 

»Kada budeš u Fatinoj kuli, 
»što je staro, ti lubi u ruku, 
»Fratu lubi, di je tebi drago.“ 
lbra'im je poslušao majke. 
Kad je bijo u Fatinoj kuli, 

Sve on čini, što je naučijo: 
Što je staro, sve lubi u ruku, 
Ajku lubi, di je nemu drago, 
Ajku lubi u grlo bijelo, 

Tri joj mladoj potrgo đerdana 
Stade plakat sirotica Fata, 
Žao joj je tri kitna đerdana, 
Više žali oblubjeno lice: 

»Ko će kazat ostariloj majci!“ 
Tišio je mlađan Ibra'ime: 
»MUČ', ne plači, sirotice moja, 
»Ja lubijo, ja ću i kazati.“ 

I odvede siroticu Fatu. 


Kazao: Salko eff. Kadić, Duvno. 


Prvi dragan. 


Kona kuje Strepoviću Mate, 

Kona kuje, kon se uskakuje, 

Viš neg stoji srma jauklija. 

»Zlato moje, kuda mi se spremaš?“ 


LILI 


»»Srmo moja, u carevu vojsku. 
»Zlato moje, ja te čekat ne ću.“ 
»»Srmo moja, jer me čekat ne ćeš, 
»Danica je čekala mjeseca 
,»»Za goricom devet godinica, 
»A ti mene ne ćeš ni godine. 
To izusti i ostavi dragu. 

A kad minu godinica dana, 
Otud jaši Strepoviću Mate, 

| on jaši kraj dragini' dvora: 
»Draga moja, jesi se udala?“ 
»»,Jesam bome i sina imala, 
»»Od mila mu lipo ime dila, 
»-ipo ime: Strepoviću Mate. 
»oVe ja sina u bešici ninam: 
»»Nina, nina, nestalo ti babe, 
»OStala ti majka udovica, 

»»i zapala prvoga dragana, 
»»Po imenu Strepovića Mate. 


UT 


UT 


Asan-aga na gradu siđaše... 


Asan-aga na gradu siđaše, 
Svoju lubu na krilu držaše. 
Asan-aga lubi besidijo: 

»Oj Bora ti, moja lubo virna, 
»Kol'ko si se puta udavala?“ 
Luba nemu tijo odgovara: 
»Asan-aga, iza gore sunce, 
»Mlada sam se dva put udavala 
»Prvi put sam bila za pašićom, 
,Šećer jila za bilu pogaču, 
,»Šerbe pila za vodu studenu, 
»Afme kurvić loše milovaše. 
»Drugi put sam za dervišom bila, 
»J derviša nigdi ništa nejma, 
»AF me junak lipo milovaše; 

»Ali topi u grad udariše, 

»i umrije moj mlađan dervišu, 
»A ja osta' mlada udovica. 
,9ad sam tvoja, aga Asan-aga, 
»Aginica tvoja luba virna “ 


Kazao: Salih eff. Kadić, Duvno. 


* 


Lipo ti je selo Kumaševo! 
Zalud nemu sva lipota nena (!), 
Kad u nemu nigdi 'lada nema, 
Samo jedno drvo bademovo. 
Tude kolo liti, zimi igra, 

Kolo vodi bratac i sestrica. 


Bratac seju iskraj kola viče: 
»liho igraj, moja seko draga, 

» Tiho igraj, a prida se gledaj, 
,9ad će proći junak na đogatu, 
»Na đogatu, vas u suhu zlatu, 
»Zamira'će u kolu divojke.“ 
Istom oni u toj riči biše, 

Al eto ti Ive na đogatu, 

Na đogatu vas u suhu zlatu. 
Stalo kolo, pa Ivana gleda. 
Progovara Ivo sa đogata: 

»Y/i igrajte, mene ne gledajte! 
»Ja ne gledam vezenih rukava, 
»što su kojoj tuđe ruke vezle, 
»vVeć ja gledam ćudi i pameti, 
»što ću povest svojoj miloj majci.“ 
Istače se iz kola divojka, 

Pa govori Ivi na đogatu: 

»Ne gledamo zlata ni đogata, 
»vVeć gledamo na konu junaka, 
»Za što ćemo svoju mlados tdati.“ 
Kad to čuo Ivo sa đogata, 

On je uze za bijelu ruku, 

Pa je baci za se na đogata 

I odvede svojoj miloj majci. 


* 


Ašikuje momče i divojče 

U gorici pod jelom zelenom. 
Oni misle, da niko ne čuje, 
Aljih čuje zelena travica. 
Zelen-trava dokaza ovcama, 
Bile ovce svome čobaninu, 
Čoban kaza u putu putniku, 
Putnik kaza na brodu brodaru, 
Brodar kaza svem selu gematu, 
Selo kaza momku i divojci. 
Stade kleti lipota divojka: 
,Zelen-travo, ne zelenila se, 
»Bile ovce, poklali vas vuci, 

»A čobana obisili Turci, 

»A putnika ubili hajduci, 

»A brodara voda odnijela, 
»Gemat selo vatrom izgorilo, 
»Mene s mojim dragim sastavilo!“ 


* 
Razboli se mlado neženeno, 


Oblazi ga mlado neudato 
Priko bašče krijući od majke, 


Donosi mu šećerli ponude: 
Šećer s mora, smokve iz Mostara, 
I ašlame u medu kuhane, 
Kaisije po rosi trgane. 

Na to asta ni gledati ne će, 
Veće traži i lipši' ponuda: 

Bila lica ispod trepavica, 

Bila grla ispod ogrlica. 

Vita jelo, istina je bila, 

Jest, tako mi onoga junaka, 
Kome 'no sam i mila i draga! 
Kome nisam, i ne namećem se, 
Od nametka nema ni napretka, 
Ni u ćaru, ni u trgovanu, 

A kamo li u ašikovanu. 


* 


Eto doli jezerce vodica, 

Kraj jezerca zelena travica, 

U travici jagode maline, 

Čuvala ji' divojka Duvanka, 

U ruci joj zlaćena maštrafa, 

U maštrafi jezerce vodica. 

Otud jaši mlad junak na konu: 
»Božja pomoć, divojko Duvanko! 
»Beru li se jagode maline, 

»Pije li se jezerce vodica, 

»bubi li se divojka Duvanka?“ 
»»Ajd otalem, mlad junak na konu! 
»»Za te nisu jagode maline, 

»»Za te nije jezerce vodica, 
»nNit je za te divojka Duvanka, 
»»ona ima dragoga Ivana.“ 


Kazala: Staka Rubić, Duvno. 


* 


Zelen bore, ne zelenio se, 
Kara-Đore ne veselio se, 

Jer odvede momke u vojake, 
Ostadoše kićene divojke. 

Moje drago sad se na put sprema. 
»Bolan dragi, komu me ostavlaš?“ 
»Moja draga, ostani kod majke, 
»A kad čuješ, da sam poginuo, 
»Dođi, draga, na grobac zeleni, 

»i dovedi kolo divojaka, 

»Nek igraju kraj groba zelena. 
»-ako ćeš mi grobak poznavati: 
,9 desne strane jela usađena, 


»A s live je rumena ružica. 

,»»Za ružicu demir-đogo svezan; 
» IT odriši demirli-4ogata, 

»»Pa ga vodi mojoj miloj majci, 
»nNeka gleda demirli-đogata, 
»Kad ne gleda svog sina Ivana. 


LILI 


* 


Tri tičice propivale, 

Kruna ne piva. 

Pitale je drugarice: 

»što ti ne pivaš?“ 

»Prođ'te me se, drugarice, 
»Kazat ću vam ja: 

»Mene majka mladu ne da, 
»»Da joj carujem, 

»Već me majka staru daje, 
»»Da joj tugujem. 

»»Kad ja pođem u đul-bašču, 
»Meni star ne da; 

»Kad ja pođem na livodu, 
»Mene star gleda. 

»A ja mlada ne ću stara, 
»»Zato tugujem. 


* 


Raslo drvce bademovo, 
Tanko visoko. 

Pod nim leži đuzel-Ivo 

I zlato Maro. 

Dušek im je — ditelina, 
Trava zelena, 

Vezen jastuk — bile ruke, 
Jedno drugome, 

Kumaš jorgan — vedro nebo 
Sjajnim zvizdama. 

Viš ni' stoje do dvi majke, 
Pa Boga mole: 

»Daj nam, Bože, tija vitra 
»o Vrana planine, 

»Da probudi đuzel -Ivu 

»i zlato Maru.“ 


* 


S ovu stranu i s onu Vrbasa, 

S ovu smijle,a s onu bosile. 

Sve se smije smile na bosile, 

Baš k'o momče na mlado divojče. 


* 


Ala sam ja, jadna nesritna divojka! 
Ja bosiok sadim, a pelim mi niče! 

Oj pelim pelimče, moje rosno cviće, 
S tobom će se moji svatovi kititi, 
Kad me stanu mladu ka grobu nositi. 


* 


Sve se tama pola ufatila, 

A planina tufan i maglica, 

Pa se fata magla Malovana, 

I Šujice moga zavičaja. 

Vid' strančice, u kojoj sam vezda, 
Vid' kućice, u kojoj sam resla! 
Moj Ivane, moje rane grdne! 

A za rane niko i ne znade, 
Osim Boga i srdašca moga. 
Nisu jadi, kad umire babo, 
Već su jadi, kad se ženi dragi. 
A za jade niko i no znade 
Osim Boga i srdašca moga. 


* 


Ne čudim se mraku ni oblaku, 
Drini vodi, što se često muti, 
Nego dragom, što se uvik luti, 
Što sam drugog okom pogledala 
Ako sam ga okom pogledala, 

Ja ga nisam srcem sevdisala, 
Sevdisala ni begenisala. 

Mili Bože i u mene jada! 

Što je gore, da je kalemova, 

Što je vode, da je murećefa, 

Što je momak, da su sve ćatibi, — 
Ne bi moji' jada ispisali. 


* 


Uzori, dragi, ravnine, 

Pa posij svoje jadove. 
Ako ti nikne albaber, 
Prosi me, dragi, u babe; 
Ako ti nikne alkatmer, 
Prosi me, dragi, u majke; 
Ako ti nikne bosiok, 

Bosa ću, dragi, za tobom; 
Ako ti niknu šemboji, 
Šenu' ću, dragi, za tobom. 


* 


Putnik putom putuje, 
Tužnim glasom tuguje, 
Pitale ga tičice 

Iz zelene gorice: 

,Što ti, putnik, putuješ, 

» Tužnim glasom tuguješ?“ 
»»Prođ'te me se, tičice 

»»IZ zelene gorice; 

»Draga mi se udaje, 
»»DUšiIca se s tilom rastaje. 
»»Ja ću svoju dragu vratiti, 
»»Da ću svojom glavom platiti. 


Lk 


* 


Lako ti je, tanke gusle moje, 
Lako ti je pjanu zapivati 

I žalosnoj majci zaplakati, 

Koja kopa sina jedinoga, 

ll ga kopa, il na vojsku sprema! 
Imeni je, gusle, do plakana, 
Jer sam jutros na vodici bio, 
Pa sam svoju dragu ugledao: 
Ja se na nu baca' jabukama, 
Ona na me ne će ni kamenom, 
Kameno joj srce u matere, 
Koja ju je 'naku porodila! 


Priobćio: S. Rubić, Duvno. 


* 


Jesi | moje, uranilo, sunce? 
Jesi ! moje obasjalo dvore? 
Je li moja podranila majka, 
Dvor izmela i vode donila? 
Je li moje misto oplakala? 
Je sul' moje dolazile druge, 
Je sul' moje cviće zalivale? 
Iz visoka progovara sunce: 
Ja sam jutros rano uranilo, 

I tvoje sam obasjalo dvore, 

I tvoja je uranila majka, 
Dvor izmela i vode donila, 

I tvoje je misto oplakala, 

I tvoje su dolazile druge, 

Te su tvoje cviće zalivale.27 


Ko € u gori goru lomi, 


Jelo, jelo, vita jelo? 
Dilbere moj!?? 


Ni je I' koga roda moga, 
Da poruči miloj majci, 

Da mi seke ne udaje 

Ni za samca, ni za pjanca, 
Nek' je daje, ko i mene_.2? 


1 Obadva se ova prinosa izdaju na svjetlo samo u nadi: ne bi li potakli još kojega 
Duvnaka, da stane toplim srcem i pozornim okom promatrati narodni život u zanimlivom 
ovom kraju. Obadva su ova prinosa dobra, no već razlika među riima pokazuje, što sve 
može izmaknuti pažni jednoga sabirača. Zato sam ihi spojio, i ako sam se teško na to 
dao. Čekarle bi teško doneslo boli plod od onoga, kojemu se nadamo po ovim 
prinosima, kada dođu na svjetlo. U g. se Rubića samo — i to tek gdješto — vidi prava 
duša onoga naroda, i to se vidi samo ondje, gdje je po kazivaru pisao. — Ur. 

2Svaki je prinos izrađen za sebe, a spojio sam ihja. Što je iz prinosa g. o. Nuića, 
označeno je ovako: , . — Jezik — osobito način pripovijedara — nije posve na 
narodnu. — Ur. 

ŽBrojevi u zagradi znače broj duša u selu (iz rukop. g. Nuića). Ur. 

“U rkp. g. Nuića idu dale sela ovim redom: Lipa, Mandino selo, Kongora, Borčani, 
Omole, Seonica, Crvenice, Mesiovina, Bukovica, Mrkodd i t. d., a zadni red sela ovako: 
Tubola, Stipanići, Jošanica, Podgaj, Kolo, Županac varoš, Blažuj, Eminovo. selo. (G. 
Nuić nema: Buouvo, a g. Rubić: Crvenice, Mrkodo). — Ur. 

“E minovo selo se je po starini zvalo llijino dobro. Kad je niki paša išo i prigledo sela i 
gradove sultanove, to postavlo i dilijo na agaluke, on je sa sobom vodijo tri izmećara 
(sluge), pa sve oni izmećari išli a gledali, kako paša dili onom ono, onom ono, a nima 
amo baš ništa. Ele kad su stigli u Duvno, reče llija: ,Amo, dragi paša, eto ti sve diliš 
onom ono, onom ono, a nama ništa. Daj i nama štogod, da te i mi moremo spomenuti!“ 
Paša mu dade sve selo i pole pod selom, ono sve, što siže do duvanski' podvornica i 
jaučerica. llija radijo i upravlo svojom zemlom, a i ozenđilijo (obogatijo), ne triba ti pitat. 
Jednom se skumi s nikim Eminom Korićan, s kojim se dobro pazijo. Borme u to vrime 
počele izlaziti nikakve nove tapije na zemlu, ele ti onaj Emin pođe u Carigrad (Stambol), 
da izvadi na svoju zemlu tapije. lija začuje, da mu se kum sprema po tapije, te to i on 
ponese kumu stare tapije i dadne, da mu promine i donese nove. Emin uzme, i kad se 
vratijo, poruči kumu, da zakole nikoliko janaci i pripravi ručak, da će oni doći i dat mu 
tapije. Ilija sgotovi i sve naredi, kako mu je kum poručijo. Oko podne, kad su izašli iz 
džamije, krene Emin kumu i povede kadiju i nikoliko ludi, te pošto jili, Emin prišaple 
ništo kadiji, a kadija na lliju: kada se je on dobavijo turske zemle i kako smi orat tursko, i 
osudi ga na višala, a zemlu dade Eminu. Iliju obise, a Emin priuzme zemlu i od onda se 
nazvalo Eminovo, te i danas, a makar da su se ludi iskupili. 

%Ja sam bio pod Tubolom i čuo sam i tri puta zapisao samo ,Tubula". — Ur. 

"Ovi je majdan poznat već iz rimskog doba, jer se isti kamen nalazi u nihovim 
građevinam, koje su ove godine ovđe u Župancu odkrivene. 

%Znade se, koliko ih ima. Čudim se, da ni g. Rubić nije toga zabiležio, a pred nim mi je 
negov otac pričao, kako se je doznalo, da u duvanskim gorama imadu 74 vrela: Junak 
usnuo u gori, a došle u blizinu vile, ne znajući za junaka, koji se u to probudio i pritajio. 
Tada se jedna vila zakune: ,Tako mi 74 vrila“ u ovim gorama, ako (ne znam već, što). To 
je junak čuo i tako se to znade. Ur. 

;Duvno stoji nad morem 909 metara. Veoma je studeno, osobito u zimno doba. 
Najviša studen po toplomiru iznosi 10 đo 15 R. (Ovo sam prokušao kroz moji' 6 
godina.) Vrućina najviša može biti od 20 do 24 R. 
19Tako je bio niko Juko Jakić, pa bi on uvik reko: ,Sinak, strag su Mara i svatovi.“ 
Kućna čelad bi ga uvik psovala i govorila, da je najmučnije prideverit i izranit mal do 
Jurjeve. Jedne godine viš on ostarijo, a zima se otegla, pa o Jurjevi najviše mala 


krepavalo od gladi. On ustadavši pa u klanicu i podrivši sva goveda i kone, pa lativši za 
šprulu, te udri na snig. Kućna čelad zaviče: ,Amo Bog s tobom, Juko, šta radiš od 
mala?“ ,Eto nek iđe, pasja tuna (7), Jurjeva je, ja ne ću više mećat sina.“ Pošle toga 
uvik su držali, da se zima more otegnut. (? Ur.) 

11,Sridna cina na 190 oka ječma za usijat: 70 forinti. Na 100 oka ječma, kada se usija, 
kažemo da je dobro rodilo, ako donese 500 oka. Za jednog čovika, ženu i troje 
malašne dice dosta je za prehranu kroz jednu godinu 150 oka usiva 

12 Uzalud sva uputa — bolesti nijesu dovolno opisane, a kako je narod u tom rječit! 
Premda za lijekove ima posebno mjesto, ipak sabirači miješaju to ovamo, pa je i 
ostavleno ovdje, ako se nije moglo zgodno izvaditi. — U 

15Poradi mnogih nedostataka izostavlena su za sada poglavla: Selo i okolina, Kuća i 
dvorište i Hrana i posuđe. Ur. 

'4Varoška divojka u tankoj košuli s velikom jakom oko vrata. Povrh košule obukla je 
'alinu i jačermu. “Alina i jačerma je kićena crlenom čojom i strag kiticam od bobaka 
podkićenim crlenom čojom. Na dnu je jačerma ispirlitana srmom — i oko poramenica 
— a 'alina po jakićima iza ruke. Opasala se je pasom i sprid pregačom. Povrh pasa je 
pripasala ćemeri pavte. 'Alina je po prsima išarana na križiće pulama. Oko vrata je 
pripela đerdan od bobaka. Na glavu je ustakla fes, a prikrila se je bilim šudarom. Na 
nogama ima opanke. 

'SDivojka (desno gledaocu) u košuli i jačermi nakićenoj crvenom čojom. Opasana je 
pasom, a sprid pregačom po pasu. Povrh toga je po pasu pripasala ćemeri pavte 
(papte). Na prsa je pripela đerdan od bobaka. Niz pregaču je obisila maramu. Na glavu 
je ustakla kapu crvenu, na kojoj su kod solufa kite. Prikrila se je krpom (koju je pripela 
špijodom). Zakitila se je s obe strane cvićom. Na nogama ima čorape srmene 
(suknene), a povrh ni' terluke i opanke. (Otrag se vidi dite od 7. godina u gaćam i 
anteriji. Na glavu je ustaklo fes.) — SI. 8. na str. 267: Divojke (cure) u misnom ruvu u 
košulam i jačermi. Opasane su pasom i sprid pregačom, niz koju je jedna obisila 
sindžiriće, a druga peškir. Na glavu su ustakle crlene kape, te je u jedne potkićena 
kitam, a u druge bilim bobcima. Prikrile su se krpam. U ruci drže očinaše, došle su u 
crkvu. 

18(1 jjevo od gledaoca). Mlada u raspletenoj košuli i s kitama na rukavima. Povrh košule 
je obukla jačermu od sukna, koja je nakićena crlenom čojom. Opasala je pas, a po 
pasu sprid pregaču, niz koju je zapela peškire. Povrh pasa je pripasala ćemeri pavte. 
Prikrila se je po crvenoj kapi krpom, a za kapu je zakitila kitu smila i pero paunovo. 
Ispod vrata je pripela za kapu podbrnik od stari' cvancika. Na prsa je pripela đerdan od 
bobaka, podkićen starim cvancikam i banovcim 

""Gl. sl. 4. na str. 260: Starija žena u anteriji i jačermi (ančermi) od sukna. Opasana je 
pasom, po kojem je sprid pregača. Na nogama su joj sukneni (vuneni) čorapi, a na 
čorape je obula postule. Pokrila se je po kapi šudarom. 

1&Naši se rugaju Dalmatincima za nošnu: ,Mate nosi čakšire sa devet žepova“. Kad je 
jedan naš pito Dalmatinca: ,A muke ti, di ti je kapa?“ — ,E, muke ti trude, prođi s druge 
bande, pa ćeš vidit, di je.“ Rugaju se isto Skoplanima, kad dolaze na pazar. Naš jedan 
drugog pita, da li ima jebandžija (strani ludi). On odgovori: ,Ta ima skopalski' šalića i 
peškirića“, zato, što oni zaviju glavu peškirom. S. Rubić. 

"Domaće odilo se prodaje i to najviše ženske pregače, pasovi, pa i jačerme. Kad koja 
domaćica ima mlogo ženskadije, pa to je borme veliko društvo, onda se more više i 
posla uraditi. Ženskadija onda tkaju i prodaju po koje alinče i muško. S. Rubić. 
20Narodno odilo propada, jer im se građani rugaju, i to ismijavaju one, koji se u gradu 
nose narodno, pa onda ovi odbace narodnu nošnu. Selaci općeći s ovima opet u nih se 
ugledaju, pa i oni mrze čisto na svoju nošnu. Više sam puta čuo, kako se i onaj jadni 
sejlak i selanka skužavaju uć u kuću prijatela u gradu. Kad ga ovaj nudi, a on onda 


odgovori: ,Pa neka me, lipo mi je i ovde. Zar da ja svojim opančinam tamo gazam!“ U 
selima se je još prilično dobro sačuvala narodna nošna. S. R. 

21 S]. 10. str. 271. (Lijevo): Muhamedanski momak (što se tiče džaminskih poslova, 
imam) u čakširama čojenim. Gori je obuko povrh košlule anteriju bilu, a po anteriji od 
čoje fermen, koji je sprid vezen granama svilenim. Opaso je se trabolozom. Na glavu je 
ustako fes. Na nogama ima prtene čorape i kundure. Petak je, danas triba ašikovat. — 
Hodža (desno) je u biloj tankoj košuli, povrh koje je obuko jačermu od čita i fermen od 
čoje. Povrh gaća je obuko šarvale čojene. Opaso je se zelenim suknenim pasom. Na 
nogama ima jamenije (postule). Oko fesa na glavi obavijo je soruk (ahmediju). 

22 Mlade nose za jedno p6 godine od udaje perja na glavi od pavuna.' 

23 Žene nose na prstima po 2—3—5 prstena (! Ur.), obično od srebra i tuča. Ove im 
daruju na udaju muž i drugi svatovi.“ 

24 (Ludi i momci) na ječermam čohenim imadu sprid puce od bile kovine.“ 

Ovdje se podaje samo primjer duvanskih pjesama, i to većinom takovih za koje nema 
sumne, da su duvanske, t. j. nastale u Duvnu. G. S. Rubić poslao je ,Zborniku“ pjesama 
»Junačkih“ i ,ženskih“ za lijepu knigu. — Što se evo u ,Zborniku“ izdaju i pjesme, to ima 
posebne razloge. Jedan je razlog posebno narodoznanstveni: da građa podade pogled 
i u duševni život naroda, a taj pogled ne bi bio jasan po građi, objelodanenoj sprijeda. 
Drugi je razlog to, što su ove pjesme novi prilog ne samo za razumijevane razvitka 
južnoslovjenskih narodnih pjesama — osobito ,hajdučkih“ — nego su one i novi prilog 
motivima, da ne spominem novosti u tehnici. — Ur. 

**Hajdukovane Tomića Mijovila. Na dnu Duvna imade selo Brišnik, a sastoji se iz dva 
čapora kuća, te se jedan čapor zove: gorni Brišnik, a drugi: doni. U gomem se je 
Brišniku rodio Tomić Mihovil (Mijovil). Oca i matere nije upamtio, jer su mu umrli, dok je 
on još bio u bešici, te ga je uzeok sebi stric mu Niko. Kad je dijete odraslo, te moglo 
sebi krušac zarađivati, ode od strica, te se pogodi u najam kod bega Kovčića, da mu 
čuva ovce. Čuvao je ovce do 20. godine, te ga beg zamiluje. Kad mu je bilo 20 

godina bijaše jak i snažan, da se s nime nije niko mogao ni por'vat, ni kamena bacit, 
amo ni jedne ojne (igre) u svemu Duvnu. 

Jednoga dana dođe u Brišnik Arap, te popne čador na livodi, a za čador priveže kona, 
te zazove bega Kovčića na mejdan. Narod, koji nije viđao Arapa, bojao se je ko vatre. 
Što je god Arap iskao, oni su mu donosili, te je čitav zulum navalio na doni kraj Duvna. | 
beg se zabrinuo, jer je morao ili na mejdan, ili davati Arapu, što je god iskao. U večer 
dođe Tomić Mihovil od ovaca i zateče bega snuždena. Kad mu beg kaza, što je i kako 
je, i za što je snužden, Tomić se nasmija i reče mu, da će on za nega na mejdan. Beg 
ga poče blagoslivati. U jutru se Tomić spremi, te pođe, da dijeli mejdan s Arapom. Vele, 
da je Arap na svakoga bacao nekakvu smrdlivu vatru, te ga onda ubio. Tomić se Mijovil 
prikrsti, te zove Boga u pomoć i pođe protiv Arapa. Arap udari na nega vatrom, ali ga 
Tomić dokopa rukama, te ga udari o ledinu. Izvadi negovu sablu, te ga negovim oružjem 
zakole. Begu to bijaše vrlo milo i drago, te on zamiluje još više Tomića Mijovila i pokloni 
mu Jabuku-livodu niže Duvna. | danas se zove: Tomićova livoda. Iza toga prošlo je 
nekoliko vremena, a beg se oženi iz Duvna (kasabe), te obeća Mijovilu, da će mu pred 
svatovim nositi barjak. Tako i bi. Beg iskupi svatove, a Tomić je pred nima nosio barjak. 
Pošto su se vratili i poveli curu te izmakli izkasabe, izleti jedan iz svatova, te reče 
drugima: 

»Dobre beže svate sakupio, 

I lipu je curu zamirio, 

Samo, braćo Turci, ne valade, 

Da nam wašče zelen barjak nosi.“ 


Oni su ga šutkali, da ne dira u Tomića, a on tri puta tako govorio, te i nagonio kona na 
Mijata. Kad je treći put naletio na Mijata, on poteže noži rasiječe ga po pole. Tako su 
stigli kuli. 

U večer je bila večera, a prije večere se običaju Turci natjecati u igrama i bacanu 
kamena, ali ih u svemu nadhiti Tomić. Turcima se to krivo činilo, te pomisle, da ga 
smaknu. Tomić se je dosjetio, te u večer, kad su oni sjeli za večeru, a on ti nagne iz 
kuće. Zvali su ga, a on nije htio, nego se sam spremi, te kud će, — nema nikud: stric mu 
umro, a ostati ne more od Turaka. Smisli se te krene u hajduke, i to u Vran planinu. Za 
nekoliko dana se to pročulo po selima i po Duvnu, te se u Vranu sastane oko Tomića 60 
drugova, i to sve: 

»Od zla oca, od gore matere, 

Kojem nije žao poginuti, 

Koji može stići i uteći, 

A on svoje sve nosi uza se, 

Puška mu je i otac i majka, 

A za virnu lubu i ne znade.“ 


Kad je Tomić sakupio društvo, te vidio, da ih ima toliko, daje hrane premalo, a mnogi su 
od nih, vidio je, strašivi, jednoga dana uhvati Tomić Mijovil hercegovačkoga jarca, te ga 
počne na očigled društva živa derati. Družina ga upita, šta radi, i da se onako ne dere 
jarac, a Mijovil im reče: ,Koji god od vas mojih drugova ne bi mogao ovako podnijeti, da 
ga dušmani živa oderu, onaj nije za moje družine.“ Kad je bilo sjutra dan, a od 60 
drugova ostalo samo polovina. S tima je četovo sve do smrti. 
Pripovijedaju, da je bolih junaka u negovu društvu bilo, nego što je on, ali on je bio 
najslobodniji. Leti bi bio u Vranu i Lubuši, a pripovijedaju, da je prelazio s društvom i u 
Kamešnicu kod Livna. Stalno negovo mjesto bio je Vran, te bi za sušna vremena 
obitavali u pećini, koja se i danas zove ,Mijatova pećina.“ Za tu pećinu vele, da je mogla 
voditi ispod zemjle do Travnika. U istu pećinu pripovijedaju, da je Tomić ostavio blago, 
te da to blago stoji u hrpama i da ga nekakva prikaza čuva. Ko bi mogao onu prikazu 
prevariti, da bi joj mogao oteti iz ruku mač, taj bi mogao i novce uzeti. 
Zimi je Mijovil boravio po selima. O Lučndanu bi razdijelio družinu napola sa malim 
Marijanom, te bi on jednu zimu zimovao u Konicu ili u Kongori kod Kovčića, a Marijan bi 
zimovao u Mokronogama nedaleko Duvna. Jedne zime, pripovijedaju, da je Tomić 
zimovao u Rami kod kadije, te tude zametnuli kavgu i mnogo je Turaka palo. On bi 
najprije na lijepo iskao toliko, koliko se može hraniti — sebe i družinu. Ako bi mu tko 
uskratio, on bi mu oteo i oplačkao ih više. 
O nemu narod vrlo mnogo pjeva uz tanke gusle javorove, te ga hvali, kakav junačina 
biše. On je poginuo, kako pripovjedaju u Dolanima iza Vrana. (,,Smrt Tomića Mijata“). | 
sada mu se grob nalazi tamo. Ima i sad od rodbine negove u selu Brišniku Tomića. S. 
Rubić. 

27Ovo piva mlada prve godine. 

2%Iza svakoga retka — pjeva se: ,Jelo, vita jelo“i redak se opetuje, a onda se pjeva: 
»Dilbere moj.“ 

2%Ne mogu, a da ne upozorim kod ove pjesme na pjesmu u II. sv. ,Zbornika“, str. 352. 
Ovaj je fragmenat jedna od najzanimlivijih bilega jedinstva narodne 


